Ҳожатбарорликми, қоидабузарликми? – Сурхон тонги\nБош саҳифа / Жамият / Ҳожатбарорликми, қоидабузарликми?\nОктябр 20, 2017\tЖамият Изоҳ қолдириш 586 Кўрилди\n“Тошгузар – Бойсун – Қумқўрғон” темир йўли халқимизнинг узоғини яқин, оғирини енгил қилишда ҳамда мамлакатимиз иқтисодиётини мустаҳкамлашда самарали омил бўлиб хизмат қилаётгани барчамизга аён.\nТермиз темир йўл вокзалига кириб борар экансиз, йўловчилар учун барча шароит етарли. Агар қўлингизда шахсингизни тасдиқловчи ҳужжат ва йўл чиптангиз бўлмаса, вокзал остонасидан ҳатлаб ўтолмайсиз. Темир йўл ходимлари тартиб-интизом ва назоратни яхши ташкил этаётгани қувонарли ҳол.\nАммо гуруч курмаксиз бўлмайди, деганларидек, баъзи бир уддабурон темир йўл ходимлари тўғри йўл қолиб, қинғир туйнуклар топишга бел боғлаганига ҳайрон қоласиз. Ишхонадан чиқиб, Термиздан Қумқўрғон туманига қайтаётганимда “Тошгузар – Бойсун – Қум- қўрғон” йўналишида ҳаракатланаётган поездга 3000 (уч минг) сўмга чипта сотиб олдим ва темир йўл ходимлари назоратидан ўтгач, вагон назоратчисидан қайси вагонга чиқишим кераклигини сўрадим. У киши менга ҳеч ўйланмасдан “билетнинг устига минг сўм берсангиз, шу вагонда олиб кетаман” деди. Мен бирдан сергак тортиб, савол назари билан назоратчининг юзига қарадим-да, вагонга чиқдим.\nВагонда Тошкентга кетаётган Салима исмли аёл билан танишдим. Мен унга вагон назотарчиси арзимаган пул учун хизмат вазифасини суиисътемол этиб, виждони қийналмасдан таъмагирлик қилаётганлигини айтиб бердим. Шунда аёлнинг ҳам чакаги очилиб қолди.\n— Сингил нимасини айтасиз, вагон назоратчиси менга агар олтмиш минг сўм берганингизда, чипта олмасангиз ҳам олиб кетардим,— деб оғринди.\nХўш, бу ҳожатбарорликми ёки қоидабузарликми…? Бугун Юртбошимиз юқори минбардан туриб барча соҳалардаги қинғирлик, коррупция, деган иллатларни таг-томири билан қўпориб ташлаш йўлида биргаликда ҳаракат қилишимиз керак, деб турганда, наҳотки бу каби текинхўрликка, яширин қоидабузарликка йўл қўяётган ходимлар ўз нафсларини тия олмасдан, яна беҳижолат қонун-қоидага амал қилувчи фуқароларни йўлдан уриб, чўнтак қаппайтиришдан қайтмаган бўлса? Бундай кимсаларга қонун-қоиданинг, қатъий назоратнинг таъсири етиб бормаган бўлса? Ҳали-ҳануз “уйғонмаган”, қинғирликдан тийилмаган одамлар, букрини гўр тўғрилайди, қабилидаги тавқи лаънат ёғилишидан қўрқмаса? Эзгулик йўлида халққа хизмат қилаётган темир йўлчилар орасидаги айрим таъмагирларга бефарқ қараб бўлмайди.\nОлдинги Дўстлик учрашуви\nКейинги Демократик давлат пойдевори\nФеврал 27, 2017\t4,019


Анвар Бердиев: Мураббийликка ўтгач, характерингизни ўзгартирмасангиз бўлмас экан\n1 август, 2019, 18:59 1406\nТеглар:Истиқлол | Нефтчи\nЎзбек футболи тарихидан жой олган Анвар Бердиев футболчилик фаолиятини якунлаб, мураббийликка ўтгач нималар деди?\nУзоқ йиллар давомида футболчи сифатида танилган ва мухлисларнинг ҳурматини қозонган Анвар Бердиев эндиликда ўзини мураббий ролида синаб кўришга қарор қилди. Шу боис унинг фаолиятида бурилиш юз берди. Энди унга Анвар Тўхтаевич дея мурожаат қилишади. Фарғонанинг “Истиқлол” жамоасида футболчилик фаолиятини якунлаган Бердиев айнан ушбу клубда мураббий сифатида иш бошлади.\n- Футболчилик фаолиятингизни якунлаб мураббийликка ўтганингизни кўпчилик билгани ҳам йўқ. Бундай қарор қабул қилишингиз олдиндан режалаштирилганмиди?\n- Тўғрисини айтсам, ҳали яна футбол ўйнашга иштиёқим йўқолмаганди. Билсангиз, қишда мавсумга тайёргарликни “Нефтчи”да олиб бордим. Жамоа про-лигага тушиб кетганди ва мен уларга ёрдам бермоқчи эдим. Очиғи, ушбу мавсумда “Нефтчи” орқали фаолиятимни тугатмоқчи эдим. Ҳаммаси жойида бўлиб, жамоа 1-2-ўринларда кетаётган пайтда чемпионатнинг охирги турида мухлислар билан хайрлашув учрашувимни ўтказиш режаси бор эди ва бу ҳақида “Нефтчи” мураббийлари билан гаплашиб олгандим. Аммо кейин мураббийлар билан тушунмовчилик бўлди. Чемпионат бошланишига 20 кунча вақт қолганида уларнинг фикрлари ўзгариб қолди. Уларга ҳалақит бердим шекилли, энди ёшларни ўйнатамиз деб айтишди. Менга унгача ҳам “Истиқлол”дан бош мураббий Сергей Лебедев қўнғироқ қилиб жамоасига таклиф қилаётганди. Хоҳласанг ўйнайсан, хоҳласанг мураббийлик қиласан деб таклиф билдирганди. Лекин “Нефтчи” молиявий томондан қийналаётганди ва бундай пайтда жамоадан кетсам ҳамма пул йўқлигида ташлаб кетди деган нотўғри ҳаёлларга боришларини истамагандим. Аммо март ойига келиб “Нефтчи” мураббийлари менинг кетишимни хоҳлашди. Ваҳоланки, буни менга эртароқ айтиб, бошқа режаларимиз бор, бизга керак эмассан дейишса ҳам тўғри тушунардим. Хуллас, “Нефтчи”дан кетиб “Истиқлол”га ўтдим. У ерга боргач, Лебедев билан гаплашдим. Унга ким сифатида керак бўламан дедим. Яъни, футболчими ёки мураббийми? Мен эса иккала йўналиш бўйича ҳам ёрдам беришга тайёрлигимни айтдим. Барибир Лебедев футболни тушунади. Хоҳласанг ўйна, хоҳласанг мураббий бўл, муҳими бизга кераксан деди. Шу тариқа, “Истиқлол” билан шартнома туздик. Кучим етганича футбол ўйнашимни айтди. Қачон майдонда ёрдамим керак бўлса, тушиб ўйнашга тайёрман дедим. “Истиқлол” сафида тўртта учрашувда ўйнадим ва иккита ўйинда гол урдим. Шундан сўнг аста-секин мураббийликка қизиқа бошладим. Лебедев футболчиларнинг чигалёзди машғулотларини менга топширишни бошлагач, қизиқишим орта бошлади. “Истиқлол” жамоаси раҳбари Мухтор хожи акага ҳам катта раҳмат. “Хоразм”га қарши ўйиндан кейин у киши жамоада йиғилиш ўтказиб, Анвар Бердиев бош мураббийга ёрдамчи бўлди деб эълон қилди. Охирги пайтларда гарчи захира ўйинчилари рўйхатига ёзилсам ҳам Лебедевга яқиндан ёрдам беришни бошладим.\n- Энди қачон хайрлашув учрашувини ўтказмоқчисиз?\n- Бундай истагим бор. Насиб қилса, мавсум охирида буни ташкиллаштиришни ўйлаб турибмиз. Бу борада “Истиқлол” раҳбарлари билан гаплашдик. Олдин бирга ўйнаган футболчиларни чақириб, хайрлашув ўйинини ўтказиш ниятим бор.\n- Ўзбекистон чемпионати тарихида энг кўп гол урган ҳужумчисиз. Ҳали ҳеч ким чемпионатда сиз каби 225 та гол урмаган. Қолаверса, Асрор Алиқуловдан кейин энг кўп ўйинда майдонга тушган футболчисиз. Ортга назар ташлаганингизда нималар хаёлингиздан ўтади?\n- Бундай пайтда кўз олдингизга ҳамма нарса келаркан. Футболни қачон бошлаганингиз, қайси жамоадан биринчи таклиф бўлгани, биринчи мураббийингиз...барибир ҳамма нарсани ўз вақти соати бор. Мен ўзимни футболсиз тасаввур қила олмайман. Озми-кўпми, ўзбек футболига ва айниқса ҳужумчиларга ёрдамим тегса хурсанд бўламан.\n- Фаолиятингиздаги бундай ўзгаришларга кўникишингиз қандай кечмоқда?\n- Шу ҳақида куни кеча бош мураббий билан гаплашгандик. Ҳақиқатан футболчилик ва мураббийлик бошқа-бошқа нарсалар. Мураббийликка ўтганингиздан кейин характерингизни ўзгартирмасангиз бўлмас экан. Мураббий ташқаридан ҳаммани кузатади, барча футболчиларга эътибор қаратади. Мураббий руҳшунос бўлиши шарт. Қўл остидаги ҳар бир ўйинчига керакли гапларни топиб гапириши керак. Лекин менда ҳозирча у қадар қийинчиликлар бўлмаяпти. Аммо футбол ўйнаб юрган пайтимда мураббийликка ўтсам қанақа бўларкин деб ўйланиб юрардим. Бундай имкониятни менга тақдим этгани учун Сергей Лебедевга миннатдорчилик билдираман. У қачондир мураббийликка ўтишинг керак эди деганди. “Истиқлол”да ҳамма бир оила бўлгани учун бир-бирини қўллаб-қувватлашади. Бундай муҳитда эса янги ишга кўникиш ҳам осон бўлади.\n- Футболимизда ёш мураббийлар ҳам кўпайиб боряпти. Масалан, Суперлигада ҳам олдин сиз билан бирга ўйнаган тенгдошларингиз мураббийлик қилишяпти. Сиз эса мана энди бу соҳага ўтдингиз. Айтмоқчиманки, мураббийликка ўтишда кеч қолмадингизмикин?\n- Бу нарса хаёлимга ҳам келмаган. 41 ёшгача футбол ўйнаган бўлсам, қайси жамоада бўлмасин ёрдамим тегди деб ўйлайман. Тўғри, сиз айтгандек, ёш мураббийлар ҳам бор ва уларга омад тилайман. Лекин чемпионатимизда бундай мураббийлар 3-4 та. Қолганлари менимча 45-50 ёшгача бўлган мураббийлар. Суперлигада ёш мураббийлар деб Илҳом Мўминжонов билан Улуғбек Бақоевни айтишим мумкин. Улар ўзларини қандай мураббийлигини кўрсатишди ва кўрсатишяпти. Про-лигадаги мураббийларни назарда тутаётганим йўқ. Хуллас, мен мураббийликка энди ўтган ҳолда кеч қолдим деб ҳисобламайман. Ҳаммасини ўз вақти соати бор. Худо пешонангизга нима ёзса, шу бўлади. Тақдирдан қочиб қутула олмаймиз.\n- Анвар ака, футболни шу ёшгача ўйнаб энг кекса ўйинчи номига эришмоқчимидингиз ёки ниманидир забт этмоқчи эдингизми?\n- Йўқ. Тўғриси, мен урган голларимга қизиқаман. Чемпионат, Кубок, халқаро майдонлардаги ўйинлар, умуман ҳаммасини қўшиб ҳисоблаганда голларим сони 290 тага яқинлашиб қолганди. Агар яна ҳаракат қилсам, голларимни 300 тага етказиб қўйишим мумкин деган мақсад пайдо бўлганди. Лекин 300 лик довонга яқинлашганимнинг ўзи катта гап. Очиғи, Ўзбекистонда мендан кўра кучли ҳужумчилар бўлган. Уларнинг орасида энг кўп гол урган футболчи номига эришишни тасаввур ҳам қилмагандим. Агар ёшлигимда кимдир менга келажакда шундай бўлади деса буни ҳаёлимга ҳам келтира олмаган бўлардим. Катта-катта ҳужумчилар орасида биринчи ўринда турганим мен учун фахр. Ҳаммаси учун Худога шукр айтаман. Қаерда ўйнаган бўлсам ҳам боримни берганман. Ҳеч қачон ўйнаган клубларимдан ўз ихтиёрим билан кетмаганман. Бир кун туз еган жойинга 40 кун салом бер деган гап бор. Ҳамма жамоада ҳам ўзига яраша ёрқин хотиралар қолган.\n- Мураббийликда лицензия муҳим роль ўйнайди...\n- Бунгача “С” лицензиясига ўқиганман. Маълумотим олий. Ўзимни мураббийликка бағишладимми, энди барча ўй-хаёлларим шунга қаратилади. Ҳаммасини босқичма-босқич бажараман. Бу ҳақида Сергей Лебедев билан ҳам гаплашдим.\n- Мураббийга ўтишдан аввал устозингиз Юрий Саркисян билан ҳам гаплашдингизми?\n- Юрий Вазгенович билан ҳали гаплашганим йўқ. Менимча, унинг бундан хабари бўлмаса керак. Мен ҳам, Лебедев ҳам унинг шогирдимиз. Тошкентга борсак, Саркисян билан гаплашиб турамиз. Футболда нимагаки эришган бўлсам, ҳаммаси унинг орқали бўлган. Ўзи ҳам ҳужумчи бўлган. Футболни “Машъал”да бошлаганман, кейин “Насаф”га ўтганман. Ўша пайтда “Нефтчи”да тўп суриш ҳаммага ҳам насиб қилмасди. Мени таклиф қилишганида эса роса хурсанд бўлганман. У пайтда “Насаф”да мураббий йўқ эди. Таклиф бўлгач, жамоамиз етакчиси бўлган Рўзиқул ака Бердиев билан маслаҳатлашгандим. Албатта, Саркисян билан яна гаплашаман. Биламан, у ҳеч қачон биздан ўз ёрдамини ва тажрибасини яширмайди. Айниқса, унинг қўли остида тўп сурган футболчилар мураббийликка ўтишса, бундан фақат хурсанд бўлади. Саркисянни бир гапи бор ва бу ҳеч қачон ёдимиздан чиқмайди: қачонки, футболнинг қони билан яшасанг, футбол сени доим тепага кўтариб туради. Агар бошқа ишлар билан шуғулланишни бошласанг, футбол сени бир четга чиқариб қўяди дерди. Бу каби инсонлар ҳали футболимизга керак.\n- “Нефтчи”нинг бугунги аҳволга тушиб қолишига ким ёки нима сабабчи?\n- 2013 йили Юрий Саркисян “Нефтчи”дан кетгач, менга ҳам чиқиш эшикларини кўрсатишган. Аслида эса фаолиятимни доим шу клубда тугатишни истаганман. Аммо ҳозирги ҳолатга келиб қолишида аниқ бир кишини айта олмайман. “Нефтчи”ни қўлга олиб, кучайтириб юборамиз деган одамлар қаттиқ адашишди. Саркисян йиллар давомида ишлаб “Нефтчи”да муайян тизимни яратганди. Ҳар йили у ерда камида иккита ёш ўйинчи порлаб чиқарди. Юрий Вазгеновичдан кейин клубга нечта мураббий келиб-кетди? Борган сари жамоанинг мавқеи пасайиб боряпти. Тўғриси, Юрий Саркисяннинг қадрига етишмади. У кетгач, Фарғона футболи аянчли аҳволга тушиб қолди. “Нефтчи”ни қачондир пастки лигага тушиб кетиши хаёлимизга ҳам келмаганди. Жамоага жонини берган инсонлар учун “Нефтчи”ни бундай аҳволда кўриш оғир. Аммо вақти келиб “Нефтчи” яна ўз мавқеига қайтада деб ишонаман. Эндиликда Фарғонада бошқа бир жамоа шаклланиб боряпти. “Истиқлол” ўз олдига катта мақсадларни қўйган. Бу йил Суперлигага чиқиш учун жиддий курашяпти.\n- Жамоадагилар сизга мураббий сифатида қарашяптими ёки ҳали ҳам футболчи деб қабул қилишяптими?\n- Кимлардир ака дейди, кимларди мураббий деб қарашяпти. Лекин кўпчилик менга мураббий сифатида мурожаат қилишяпти. Ўзимга ҳам бу жамоада ишлаш ёқяпти.\n- Мураббийликдаги орзуингиз нима?\n- Футболда эришган ютуқларимни мураббийликда ҳам қўлга киритмоқчиман.\nКайнотангни йулидан чикмайсанку узинча пул йўклигида кетяптимиш йозиб чизиб булсаям олишасан кайнотани угли\nБалабол,санга бас Анварни обсуждать килиш.\nАнвар,худо хохласа Нефтчимизни бош мурабийи буласан,иншаоллох Вазгенычдан телефонда булса хам патаха ол\nБогинга қотоғим сани пидараз анварри ота қилиб ол кўтинга сиктириб юрасан пиздабол\nА Про-лига. Фарғона дербисини Нажафалиев бошқаради


Қозоғистон Ўзбекистондан ўрнак оляпти...ми?\n06 июл 2022, Тошкент вақти: 15:57\nҚозоғистонлик инсон ҳуқуқлари ҳимоячилари ҳукуматнинг ўзгача фикрловчилар ва диндорларни йўқ қилишга уринаётганини қаттиқ қоралаб, бу тактикани Қозоғистон қўшни Ўзбекистондан ўрганаётганини таъкидламоқда.\nЎтган йил охири ва жорий йил бошида Қозоғистоннинг Қарағанда шаҳрида 30 ва Чимкент шаҳрида 15 диндор террорчиликда айбланган, суд жараёнига инсон ҳуқуқлари ҳимоячилари ва айбланувчиларнинг қариндошлари киритилмаганди.\nСудланганларнинг қариндошлари ва инсон ҳуқуқлари ҳимоячилари судда айбланувчиларнинг айблари тўлиқ исботланмагани ҳамда ашёвий далиллар Миллий хавфсизлик қўмитаси ходимлари томонидан атайлаб ташлаб қўйилганини билдирмоқда.\n“Уйимизни 2-3 соат давомида тинтув қилган махфий хизмат ходимлари аввал менга, кейин эса вояга етмаган икки фарзандимга қурол ўқталиб турди. Биз тинтув тугагунича шундай аҳволда турдик. Кейин улар уйимиздан қурол топилгани, қурол хоналардан бирида очиқ ҳолда турганини айтди. Ахир уйимда вояга етмаган тўртта болам бор. Наҳотки эрим қуролни болалар яшаётган уйда очиқ ҳолича ташлаб қўйса”,- дейди судланганлардан бирининг рафиқаси.\nХельсинки инсон ҳуқуқлари қўмитаси Олмаота ваколатхонаси раҳбари Нинель Фокина террорчилик ёки экстремизмга алоқадорликда айбланган кишилар устидан ўтказилаётган суд жараёнларига кўп йиллардан бери ҳуқуқ ҳимоячилари киритилмаётгани билдирди.\n“Диндорларни экстремизм ва террорчиликда айблаб қамоққа ташлаш суръати ва миқдори бизни ҳайратга соляпти. Агар 2005 йилда бир-иккита шундай ҳолат кузатилган бўлса, ҳозир улар сони юзлабдир. Биз бунда жуда тезкор суръатлар билан Ўзбекистон босиб ўтган йўлдан кетмоқдамиз. Ўтган йил кузда 300 диндор террорчилик ва экстремизмда айбланиб қамоққа олинган бўлса, ҳозир улар сони 400дан ошиб кетди. Ёдингизда бўлса, Ўзбекистон ҳам диндорларни қамоққа олиш бир-икки кишидан бошлаган эди. Ҳозир эса бу ҳолат қўшни давлатда оммавий тус олган”,- деди Н.Фокина.\nАйтиш жоизки, Чимкент шаҳрида бўлиб ўтган суд ишида айбланувчилар орасида ўзбекистонлик бир фуқаро ҳам бўлган. Аммо қозоғистонлик инсон ҳуқуқлари ҳимоячилари фақатгина унинг исми- шарифини аниқлашга муваффақ бўлганди. Маълум бўлишича, Ўзбекистон фуқароси Журъат Юсупов Исломий жиҳод иттифоқига аъзо бўлган. Аммо у суд залида бўлмаган ва ҳукм ўқилгач ҳам у ҳақда бошқа маълумот берилмаган.\nҚозоғистонлик ҳуқуқ ҳимоячилари Қозоғистон ва Ўзбекистондаги диндор ва ўзгача фикрловчиларнинг ҳаммаси ҳам жиноятчи ёки террорчи эмаслигини алоҳида таъкидламоқда.\nУларнинг сўзларига кўра, Ўзбекистон ҳукумати халқаро қидирувга берган диндорларнинг Қозоғистонда қўлга олиниб, яширинча юртига қайтариб юборилаётгани ва уларнинг тўлиқ исми-шарифи номаълумлигича қолаётгани инсон ҳуқуқлари ҳимоячиларига асл вазиятни баҳолаш имкониятини бермаётир. Бу эса айбланувчилар, хусусан, ўзбекистонлик айбланувчиларнинг кейинги тақдири қандай бўлиши номаълумлигича қолишига олиб келмоқда.


Мутахассис хатарли касаллик хавфини камайтирувчи маҳсулотларни маълум қилди 19-10-2021, 00:15 | Zamin.uz\nМева-сабзавотлар саратон хавфини камайтиришга ёрдам беради. Бундай маҳсулотларни россиялик онколог ва жарроҳ Иван Карасев Instagramда ёзиб қолдирган.\n«Биргина мева-сабзавотларни истеъмол қилиш саратон билан касалланиш хавфини 20 фоизга камайтиради. Яна ҳайвон маҳсулотларидан воз кечсак, ушбу рақамни иккига кўпайтириш мумкин. Шу тариқа ҳар бештадан иккита саратон касаллиги бартараф этилади», – деди Карасев.\nУнинг аниқлик киритишича, яшил баргли сабзавотлар, апельсин ва дуккакли экинлар таркибидаги фолат кислотаси туфайли саратон ривожланиш хавфини камайтиради. Онкологнинг сўзларига кўра, таомномага кўп миқдорда витамин ва минералларни киритишга ҳожат бўлмайди.\n«Худди шу чоралар саратон қайталанишининг олдини олишга ва даволашга, шунингдек, бошқа сурункали касалликлар хавфини камайтиришга ёрдам беради», – дея хулоса қилди мутахассис. “Замин” янгиликларини “Одноклассники”да кузатиб боринг\nЯнгиликлар » Жамият » Мутахассис хатарли касаллик хавфини камайтирувчи маҳсулотларни маълум қилди


Қозоғистонда тартибсизликлар туфайли бизнес кўрган зарар қанчага етгани маълум бўлди – Kommers.uz\nИқтисодиёт\t18:40 | 12.1.22\nҚозоғистонда тартибсизликлар туфайли бизнес кўрган зарар қанчага етгани маълум бўлди\nМамлакатнинг 11 вилоятида 1,6 мингдан ортиқ жабрланган тадбиркорлик субъектлари аниқланди.\nҚозоғистондаги тартибсизликлар натижасида бизнесга етказилган зарар миқдори қарийб 103,7 миллиард тенгени (жорий курс бўйича 240 миллион доллардан ортиқ) ташкил этди. Бу ҳақда Тадбиркорлар миллий палатаси хабар берди.\nМаълум қилинишича, Оқтўбе ва Манғистау вилоятлари тадбиркорлари талончилардан кўрган зарарлари ҳақида хабар бера бошлаган. Таъкидланишича, Қозоғистоннинг 11 вилоятида 1,6 мингдан ортиқ жабрланган тадбиркорлик субъектлари аниқланган.\n«1885 та объектда жойлашган 1615 та жабрланган тадбиркорлик субъектлари аниқланди, шундан Олмаотада — 1771 та объектда жойлашган 1506 та субъект. Энг кўп зарар кўрган тармоқлар: савдо — 1482 та, умумий овқатланиш — 44 та, молия сектори — 61 та, логистика — 23 ва оммавий ахборот воситалари — 5 та объект», — дея қўшимча қилинган Миллий палатада.\nАввалроқ Тўқаев Қозоғистонда «халқ жамғармаси»ни яратиш бўйича топшириқ бергани хабар қилинганди. Шунингдек, Қозоғистонда вазир ва депутатлар маоши беш йилгача оширилмаслиги ҳақида хабар берилди.


НАВРЎЗ — ҚАДРИЯТЛАРИМИЗ БЕШИГИ\nҲар йили юртимизда яшариш ва янгиланиш фасли бўлмиш баҳорда бир қатор байрамлар нишонланади. Aна шундай байрамлар сирасига урф-одат ва қадриятларимизни ўзида уйғун этадиган “Наврўз” умумхалқ байрамини айтишимиз мумкин. Наврўз миллий маънавиятимиз ривожидаги энг муҳим шодиёнадир.\nНаврўз байрами халқаро миқёсда кенг нишонланиб келмоқда. Уч минг йилдан зиёд тарихга эга бу қадимий байрамнинг руҳи ва фалсафасида яшариш ва янгиланиш, яхшилик ва бағрикенглик, доимо табиат билан уйғун яшаш каби ўлмас ғоялар мужассам. Жорий йилнинг 30 март куни Божхона институтида “Наврўз-қадриятларимиз бешиги” маданий-маърифий тадбир бўлиб ўтди.\nТадбирда “Наврўз” муносабати билан институтнинг жамоат ишларидаги фаол иштироки учун бир қатор профессор – ўқитувчилар ва ходимлар институт раҳбарияти томонидан тақдирланди.Тадбир давомида бир қатор санъат усталари ўзларининг дилтортар куй наволари ҳамда дилдаги табриклари билан барча байрам қатнашчиларини хушнуд этдилар. Тадбир куй-қўшиқлар рақсларга уланиб кетди. Институтнинг 3 курс курсантлари ўзларининг миллий-маданий саҳна чиқишларини намойиш этиб, байрам шукуҳига алоҳида кўтаринки кайфият бағишлади.


Лавашдан 8 хил рулет Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Лавашдан 8 хил рулет 14:40, 16 сентябрь\tАсосий маҳсулот лаваш хамири (оила аъзоларнинг сонига қараб 2-3 таси ишлатилади).\n1. Майда тўғралган 100 гр. краб қаламчаси, 2 бўлак саримсоқ, 2 дона қайнатилган тухум ва ярим боғ шивитни 50 гр. қирғичдан ўтказилган пишлоқ ҳамда 2 ош қошиқ майонез билан аралаштиринг. Таъбга кўра туз қўшинг.\n2. 100 гр. ёғсиз творог, 100 гр қирғичдан ўтказилган пишлоқ, 2 та тузланган бодринг, ярим боғ шивит, туз. Бодринг ва кўкатни майда тўғраб, творог ва пишлоқ билан аралаштиринг. 3. 50 гр маринадланган қўзиқорин, 200 гр эритилган пишлоқ, 2 та тузланган бодринг, қора мурч. Пишлоқни озроқ қайнаган сув билан аралаштириб, ўртача катталикда тўғралган қўзиқорин ва бодрингни қўшинг. Мурч охирида қўшилади. 4. 150 гр консерваланган балиқ, 2 та барра бодринг, ярим боғ шивит, 2 ош қошиқ майонез, 50 гр қирғичдан ўтказилган пишлоқ. Балиқ, бодринг ва шивитни майда тўғраб, майонез ва пишлоққа қўшинг. 5. 200 гр қайнатилган гўшт, 2 дона қайнатилган тухум, 2 ош қошиқ майонез, 100 гр қайнатилган гуруч, ярим боғ шивит, туз. Барча масаллиқлар тўртбурчак шаклида тўғралиб, майонез билан аралаштирилади. 6. 150 гр пиёз билан қовурилган гўшт қиймаси, 100 гр майда тўғралган пишлоқ, битта тўртбурчак шаклида кесилган қизил булғор қалампири, 2 та сомонча шаклида тўғралган бодринг, туз. Барчасини аралаштириб олсангиз кифоя. 7. 2 тадан қайнатилган қизил лавлаги ва сабзини қирғичдан ўтказинг. Битта саримсоқни эзғилаб олинг. Масаллиқларни 100 гр майдаланган ёнғоқ ва 2 ош қошиқ майонезга қўшасиз. 8. 200 гр творогга, тўртбурчак шаклида тўғралган битта банан ва 2 та кивини қўшинг. 2 ош қошиқ сметана, 50 гр майдаланган ёнғоқ ва 1-2 ош қошиқ қанд упасини ҳам солинг-да, аралаштиринг. Дастурхонга тортишда рулет кесими устига сметана суртиш мумкин.\nДиққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! Озарбайжонда Ўзбекистон Президенти сайлови жараёнлари юзасидан матбуот брифинги ўтказилди\t25 октябрь куни Ўзбекистонда қандай об-ҳаво кузатилади?\tСевара Назархон анча улғайиб қолган қизини кўрсатди(Фото)\t“Ислом давлати” террорчилик гуруҳи жангариси ироқлик аскарлардан товуқхонага яширинди (видео)\tЯқинлик ярашишга ёрдам берадими?!\tФранциядаги Кале қочоқлар лагерида яшовчилар мажбуран эвакуация қилинди\tОтправить\nЯқинлик ярашишга ёрдам берадими?!\nҚатлама сомса - эски рецептни янгиланг!\n«Ўғлимнинг учинчи турмуши... аммо бу келин ҳам бўлмайди!»\nАёл организми ҳар 7 ойда янгиланади!\nЮзингиз шаклига қараб мос зирак танланг!\nСинаб кўринг, ўзингизга қанчалик эътиборлисиз?\n«Қизил қалпоқча» салати - лавлаги+сельд балиғи+бедана тухумидан!


12:31, 19.05.2020 // 17235\nТрамп ЖССТдан Хитойдан мустақил эканлигини исботлашини талаб қилди\nАҚШ президенти Дональд Трамп Жаҳон соғлиқни сақлаш ташкилотидан ўз фаолиятига ўзгартириш киритишни ва Хитойдан мустақил эканлигини 30 кун давомида исботлашини талаб қилди. Агарда ташкилот мазкур талабларни бажармаса, Вашингтон ЖССТни молиялаштиришни бутунлай тўхтатади. Бу ҳақда Трампнинг ЖССТ раҳбари Тедрос Гебрейесусга ёзган мактубида сўз боради.\nАҚШ молиялаштиришни тўхтатишдан ташқари, ташкилотга аъзолигини ҳам бекор қилади. «Мен америкалик солиқ тўловчиларнинг долларларини ҳозирги аҳволда Америка манфаатларини ифода этмайдиган ташкилотни молиялаштириш учун йўналтирилишига рухсат бера олмайман», — деб ёзади Трамп ўзининг Twitter’даги саҳифасига.\nҲужжатда таъкидланишича, ЖССТ коронавирус пандемиясига қарши кураш доирасида нотўғри қадамларни қўйган, хусусан, ташкилотнинг Хитойга боғлиқлиги сабаб инфекция кенг кўламда ёйилиб кетган.\nМактубда қайд этилишича, ЖССТ Уханда вирус 2019 йилнинг декабрида тарқалгани тўғрисидаги хабарларни инобатга олмаган ёки Хитой томонидан расман билдирилган маълумотларни текширишни бошламаган.\nТрампнинг маълум қилишича, ЖССТ ўз баёнотларида қўпол ноаниқликларга йўл қўйган ёки нотўғри маълумотни тасдиқлаган. Хусусан, 14 январь куни ЖССТ Хитой томонидан вирус инсондан инсонга юқмаслиги тўғрисида эълон қилинган маълумотларни тасдиқлаган. Шунингдек, Трамп 21 январь куни содир бўлаётган воқеаларни фавқулодда ҳолат, деб атамаслик учун Хитой раиси Си Цзиньпин ЖССТга босим ўтказган бўлиши мумкинлигини ёзган. Орадан бир ҳафта ўтгач, кўплаб далил-исботлар ЖССТни баёнот беришга барибир мажбур этган.\nШунга қарамай, ташкилот бир неча бор Хитойнинг ҳаракатларини «шаффоф» эканлигини таъкидлаган.\nМавзуга доир: Хитой коронавирусдан талафот кўрган мамлакатларга кўмак бериш учун 2 млрд доллар ажратади\nЭслатиб ўтамиз, 15 апрель куни АҚШ ЖССТни молиялаштиришни тўхтатишини эълон қилганди. Орадан бир ҳафта ўтгач, Хитой ЖССТга қўшимча 30 миллион доллар ажратиши ҳақида хабар берилган. Кейинчалик 26 апрелда АҚШ давлат котиби Майкл Помпео эса Fox News телеканалига берган интервьюсида Америка ЖССТни молиялаштириш масаласига бошқа қайтмаслиги мумкинлигини билдирган. 17 май куни АҚШ президенти Дональд Трамп Жаҳон соғлиқни сақлаш ташкилотини молиялаштириш қисман тикланиши мумкинлигини маълум қилди.\n02:33 Кеча // 172661\n00:17 Кеча // 123535\n14:18 Кеча // 92107\n18:32 Кеча // 88867\n12:08 Кеча // 79464


ЎзА - Эркинжон Турдимовдан маҳорат дарси...\nЭркинжон Турдимовдан маҳорат дарси...\nМамлакатимизда 30 июнь – Ёшлар куни муносабати билан Ўзбекистон «Миллий тикланиш» демократик партияси томонидан «ЛИДEРЛАР ОНЛАЙН МАКТАБИ» ташкил этилди.\nМазкур лойиҳа партия сафидаги аъзоларнинг 52 фоизини ташкил этувчи ёшларнинг етакчилик қобилиятларини рўёбга чиқариш, уларнинг сиёсий, иқтисодий, ҳуқуқий билимларини мустаҳкамлашга, шунингдек партиянинг кадрлар ва депутатликка номзодлар захирасини ёшлар ҳисобидан шакллантиришга ҳамда мамлакат сиёсий элитасининг янги авлодини тарбиялашга қаратилган.\nСиёсий таълим беришга ихтисослашган лойиҳа икки йўналишда: мансабдор шахсларнинг раҳбарлик тажрибасини кенг оммалаштиришга қаратилган онлайн очиқ мулоқотлар ҳамда видео дарслар асосидаги сиёсий ўқувлар шаклида ташкил этилади.\nЭътиборга молик жиҳати шундаки, унда нафақат мамлакатимиз давлат ҳокимияти ва бошқаруви органларининг раҳбарлари, балки хорижда фаолият юритаётган раҳбарлик лавозимидаги ватандошларимиз билан ҳам онлайн очиқ мулоқотлар ўтказилади.\nЗеро, Президентимиз Шавкат Мирзиёев 2017 йил 12 июлдаги видеоселектор йиғилишидаги маърузасида таъкидлаганидек: «Биз партиялар сафини билимли, ташкилотчи ва ватанпарвар ёш кадрлар билан тўлдиришимиз лозим. Сиёсий партиялар ходимлари партия ишида тобланиши, шундан сўнг давлат органлари ва ҳокимликлар тизимидаги турли лавозимларга, жумладан, депутатлик лавозимларига асосий захира бўлишлари даркор. Бу партияда ишлаш учун асосий омил ва рағбат бўлиб хизмат қилиши керак».\nШу ўринда савол туғилади: мамлакатимизда ҳокимлар мактаби борми? Депутатлар айнан қайси даргоҳдан етишиб чиқади?\nБу саволларнинг назарий асосини қонун ташкил этса-да, бироқ мазкур савол ўринли. Сабаби, кундалик ҳаёт сайловчининг талабларини қонун доирасида қондиришда демократиянинг нозири бўлган партия олдига муносиб номзодларни тарбиялаш борасида бир қатор вазифаларни қўяди. Бугун 150 нафар Олий Мажлис Қонунчилик палатаси депутати, 8 мингдан зиёд маҳаллий Кенгаш депутатлари ёки 200 дан зиёд туман-шаҳар ҳокимларининг иш самарадорлиги айнан шу омилларга боғлиқ эканидан кўз юмиб бўлмайди.\nБундан ташқари, бугунги кунда Олий Мажлис Қонунчилик палатасида ёш депутатларнинг сони атиги 2 фоизни ташкил этади. Партиядан сайланган маҳаллий Кенгашлардаги депутатларнинг 2.8 фоизини 30 ёшгача бўлган депутатлар ташкил этмоқда.\nХўш, нима учун партия аъзоларида ёшлар қатлами етакчилик қилади-ю, уларнинг сони ёш депутатлар сафида кам?\nМамлакатимизда сиёсий ислоҳотлар шиддат билан олиб борилаётган айни пайтда «Ёшлар парламенти»нинг ташкил этилиши ҳам айни муддао бўлди. Бу борада партиянинг «Ёшлар қаноти» имкониятидан фойдаланиш сиёсий ислоҳотларнинг мағзини чақадиган, янги авлод кадрларини тарбиялаш борасидаги муҳим ташаббусдир. Чунки бу масала йиллар давомида пайсалга солиб келингани, ёшларнинг қонунчиликни такомиллаштириш борасидаги ташаббусларига эътибор ҳаминқадар бўлгани, бу вақтда эса дунё сиёсий тизимида сиёсий кучларнинг «Ёшлар қанотлар»ини ривожлантириш бўйича саъй-ҳаракатлари авж олгани бор гап. Қолаверса, парламентга йўл - парламент биносидан эмас, балки мактаб партасидан бошланишини дунёнинг ривожланган мамлакатлари тажрибаси кўрсатиб турибди.\n«Лидерлар онлайн мактаби» лойиҳасининг илк иштирокчиси Самарқанд вилояти ҳокими, Сенатор, Ўзбекистон «Миллий тикланиш» демократик партияси аъзоси Эркин Турдимов бўлди.\nМазкур онлайн учрашувда ёшларнинг саволларига Эркинжон Турдимов жавоб берди.\nАЁЛ РАҲБАР АЛДАМАЙДИ\nЛ.Муҳитдинова, ЎзМТДП Тошкент шаҳар кенгаши «Аёллар қаноти» етакчиси: - Сизнингча, раҳбар эркак киши бўлиши керакми ёки аёл, аёлларни ҳоким лавозимида фаолият юритишига қандай қарайсиз?”\nЭ.Турдимов: - Аввало, қўлидан келган одам раҳбар бўлиши керак, деб ўйлайман. Раҳбарликда жинсга қарамаслик керак. Агар эпласа, аёл киши ҳам раҳбар бўла олади. Агар биз аёл киши, эркак киши, деб ажратсак, жамиятда адолатсизлик юзага келади. Қолаверса, бугун давлат сиёсати гендер тенглигини таъминлаш масаласини кун тартибига қўйган. Ўйлашимча, аёл раҳбар бўлса, яхши. Амалиётдан маълумки, аёл алдамайди, тўғрисини айтади-қўяди. Аёл раҳбарларни мен қадрлайман.\nА.Акбаров, ЎзМТДП Наманган вилояти кенгаши «Ёшлар қаноти» етакчиси: - Замонавий раҳбарда қандай хусусиятларни қадрлайсиз?\nЭ.Турдимов: - Умуман олганда, кейинги пайтларда «замонавий раҳбар» тушунчаси урфга айланаяпти. Аммо, раҳбарлар доимо бир хил бўлиши керак, деб ўйлайман. Замонга қараб ҳаётда ўз ўрнини топиши учун ҳамма раҳбарлар замон талабларини сеза олиши керак. «Замонавий» дегани ўзи нима?\nҲамма замонда қуйидаги сифатлар раҳбар учун муҳим:\n- биринчидан, етакчи бўлиши шарт;\n- иккинчидан, ташкилотчи ва адолатли бўлиши шарт.\nАгар етакчилик ва ташкилотчилик бўлмаса, бу ҳам қийин. Раҳбар ҳамма соҳада чуқур мутахассис бўлмаслиги мумкин, бунинг имкони ҳам йўқ, аммо у ташкилотчи бўлса, адолатли бўлса, унинг етакчилик қобилияти етарли бўлса, ўша ташкилотда, ҳудудда иш яхши йўлга қўйилади.\nШунинг учун ана шу каби шахсий фазилатлари борларни раҳбар этиб тайинлаш керак. Раҳбар ақлли бўлиши билан бирга фаросатли бўлиши даркор. Чунки, ақл билан фаросатда гап кўп. Фаросатли одамларни кўпроқ раҳбар қилиш керак.\n"ҲОКИМЛАРНИ САЙЛАШ БОРАСИДАГИ ФИКРИМ ИЖОБИЙ"\nМ.Холбеков, ЎзМТДП Жиззах вилояти кенгаши «Ёшлар қаноти» етакчиси: - Баъзи бир раҳбарларнинг партияга аъзолиги тез-тез алмашиб туради. Сиз туман ҳокими бўлгандан буён «Миллий тикланиш» партиясидасиз. Айнан нега сиз «Миллий тикланиш» партиясини танлагансиз, шу билан бирга, яқинда ижтимоий тармоқларда кенг муҳокама қилинган ҳокимларни сайлаш масаласига қандай қарайсиз?\nЭ.Турдимов: - Мен Ўзбекистон «Фидокорлар» миллий демократик партиясига аъзо бўлганман. Кейинчалик «Фидокорлар» партияси «Миллий тикланиш» билан бирлашди. Лекин ҳозиргача партияни алмаштириш масаласини ўйламаганман. Бунақа фикр ҳаёлимга ҳам келмаган.\nМен учун партия ўз йўлига, иш ўз йўлига. Ҳокимликка сайлангандан кейин, албатта бетараф позицияда бўлиш керак. Шунинг учун ҳам иложи борича мана шу иккита масъулиятли ишни бир-бирига аралаштириб юбормасликка ҳаракат қиламан.\nҲокимларни сайлаш керак. Бир кун келиб шунга эришамиз ҳам. Лекин айни вақтда: «Сайловчилар шунга тайёрми?», деган масала ҳам бор. Бугунги сайловларимиз шуни кўрсатиб турибдики, айрим ҳолларда аҳоли маҳаллийчилик, уруғ-аймоқчиликка берилиб иш тутишади. Шу нуқтаи назардан, биз бу масалани икки томонлама обдон ўрганиб, кейин бир қарорга келишимиз керак. Менинг ҳокимларни сайлаш борасидаги фикрим ижобий. Ўзимга ҳам бу тўғрисида саволлар келиб тушган, мен ҳеч қачон бунга қарши чиқмаганман. Ўйлайманки, бу вақт ҳам келади. Ҳокимларни халқ сайласа, ҳокимларни ўзига ҳам яхши: унда мустақил қарор қабул қилиш учун имкониятлар кенгаяди ва халқнинг олдида масъулияти ошади. Чунки, у ижро ҳокимияти олдида эмас, балки кўпроқ ўзини сайлаган ҳудудига ҳисобдор бўлади. Бирор қарор қабул қилишдан олдин у ўзини сайлаган аҳоли фикрини ўрганади ва унга таянади.\n«ОТА-ОНАМ – БИРИНЧИ УСТОЗИМ»\nМ.Аҳмедов, ЎзМТДП Тошкент вилояти кенгаши «Ёшлар қаноти» етакчиси: - Сиз бугунга қадар учта вилоятда ҳоким бўлдингиз, шу даражага эришишингизда Сизга кимлар устозлик қилган. Миллий анъанамиз бўлган «устоз-шогирд» мактабига қандай муносабатдасиз. Сизнинг ҳам шогирдларингиз борми, бор бўлса, санаб ўтсангиз?\nЭ.Турдимов: - Иккинчи саволдан бошласам. Устоз-шогирд анъанасини қўллаб-қувватлайман. Мана ҳозирги «Лидерлар онлайн мактаби» ҳам қайсидир маънода устоз-шогирд анъанасини ёдга солади. Кимдир ўзига сабоқ олиб, кимнидир устоз деб билиб, ўша инсонга тақлид қилиб ўрганишга ҳаракат қилади. Умуман, ўз-ўзидан бир мутахассис ёки етук бир шахс шаклланмайди. Унга кимдир устозлик қилади. Нафақат бир киши балки, ўнлаб, балки юзлаб инсонлар унга устозлик қилади. Кимлардир кўришмасдан ўшандай инсонларнинг китобларини ўқиб, фикрларини ўзига жамлаши мумкин. Шу нуқтаи назардан, устоз-шогирд анъанаси жуда ҳам яхши. Устоз-шогирд бўлмайдиган бўлса, жамият ривожланмайди.\nЖамият нима учун ривожланаяпти? Устоз-шогирд анъаналарига содиқ бўлгани учун ривожланаяпти. Зеро, устоз илмнинг элчиси, улашувчиси. Илм эса тараққиётнинг асоси. Қаерда илмга асосланган ишлаб чиқариш бўладиган бўлса, ўшаларни бугунги кунда маҳсулоти ўтаяпти, ўшалар ривожланаяпти. Илмга асосланган давлатлар ҳам халқини рози қилиб, катта ишлар қилаяпти. Шунинг учун ҳам устоз-шогирд анъаналари ҳам жуда керакли йўналиш, уни ривожлантириш зарур. Шу билан бирга, мени шаклланишимга биринчи навбатда, ота-онам сабабчи бўлган, деб баралла айтишим керак.\nМен шогирдларимни номма-ном айтиб ўтсам, бу тўғри бўлмайди. Агар фаолиятим давомида мен билан бирга ишлаган инсонлар ўзлари мени устоз, деб билишса, мен ҳам жуда хурсанд бўламан.\nЗ.Алланов, ЎзМТДП Самарқанд вилояти кенгаши фаоли: - Маълумки, партия ташаббуси билан Самарқандда ва бошқа ҳудудларда тарбияси оғир, алоҳида шароитларда таъминлаш ва тарбиялашга ихтисослашган махсус мактаблар фаолияти ўрганилган эди. Шулардан бири Самарқанд шаҳрида жойлашган мактаб. Бу бўйича Сиз ва партиямиздан сайланган депутатлар томонидан ҳам ўрганиш ташкил этилганди. Кейинчалик бу борада Президент қарори қабул қилинишга эришилди. Ҳозирги кунда мазкур мактаб ва уларда тарбияланаётган болаларнинг аҳволи ҳақида қисқача маълумот берсангиз".\nЭ.Турдимов: - 2018 йил август ойларида Самарқанд шаҳридаги тарбияси оғир болалар ўқийдиган 64-махсус мактаб интернати, у ердаги мактаб директори ва тарбиячиларни ўқувчиларга нисбатан меҳнат қонунини бузаётганлиги, боз устига, жисмоний ва руҳий томондан тазйиқ ўтказаётганлиги тўғрисида масалалар бўлганди. Шу масалалар ўрганилиб, ҳаммаси жой-жойига қўйилди. Умуман 64-сонли махсус мактаб интернати фаолияти тўхтатилди. Болаларнинг ҳаммаси ота-оналар қарамоғига қайтарилди, шу билан бир қаторда жойлардаги профилактика ходимлари ва маҳаллаларнинг бу борада масъулияти оширилди. Ҳокимликдаги вояга етмаганлар комиссиясига ҳам зарур топшириқлар берилди.\nҲозир доимий равишда улар билан мулоқот олиб бориляпти. Доимий равишда назорат, ота-онаси ҳамда жамоатчилик таъсири билан ижобий тарафга ўзгариш бошланди. Бу масала доим масъуллар назоратида.\nБундан ташқари, меҳрибонлик уйларида ҳам битирувчиларни уй-жой билан таъминлашда масалалар бор, биз бу борада Вазирлар Маҳкамасига таклиф киритдик. Ижтимоий ҳимояланмаганлиги сабабли меҳрибонлик уйлари битирувчилари кўчада қолиб кетяпти, уй-жойи йўқ, ҳеч кими йўқ. Уларни уй билан таъминлаш, бюджет параметрларига улар учун алоҳида маблағ киритиш масаласини киритганмиз ва ўзимиз қараб турмасдан жорий йилда 20 та уй-жойи йўқ ёшларимизга уй учун бошланғич бадалини ўзимиз тўлаб, бир миллиард 254 миллион сўм пулни тўлаб, Самарқанд шаҳар Қорасув массивида ажратилган уйлардан жой бердик. Ҳозирда уларни иш билан таъминлаш чораларни кўраяпмиз. Ахир уйнинг қолган тўлови фоизи ҳам бу борада чора-тадбирини белгилашни тақозо этади. «Саховат ва кўмак» умумхалқ ҳаракати дастури доирасида уларни алоҳида назоратга олганмиз. Бундан ташқари, кўзи ожизлар бор, улар билан ишлашда Япониядан Брайл алифбосини 260 миллион сўмга сотиб олиб келиб берилди. Каттақўрғон шаҳрида уларга алоҳида кутубхона қуриб бериш масаласи бўйича иш олиб бориляпти, буни ҳам 6 ой ичида тўлиқ битириш бўйича якуний ечимини топади. Бу йўналиш бўйича қилинаётган ишлар кўп, имконияти чекланган ва тарбияси оғир бўлган ёшлар билан шуғулланиш устувор вазифа, деб қараш керак. Фурсатдан фойдаланиб вилоятимиздаги барча раҳбарлардан бу борада масъулиятли бўлишини сўраб қолардим.\nСАМАРҚАНДНИ СУВ БОСГАНДА ...\nЭ.Ғайбуллаев, ЎзМТДП Сирдарё вилояти кенгаши фаоли: - Меҳнат фаолиятингиз давомида Сиз тушиб қолган энг қийин вазият. Ушбу вазиятдан қандай чиқиб кетгансиз? Мазкур саволга амалиётдан аниқ мисол билан жавоб берсангиз...\nЭ.Турдимов: - Қийин вазиятлар ҳаммада ҳам бўлади. Мисол айта олмайман. Аммо шундай вазиятда бор ҳақиқатни юзига қараб, тўғрисини тан олиб, қила оладиган ишни айтадиган бўлсак, одамлар биз билан муроса қилади. Агар алдайдиган бўлсак, ўша ердан кетиш мумкин. Аммо барибир орқадан гап бўлади. Шунинг учун ҳам муаммони ўзимиз ҳал қиладиган бўлсак яхши, аммо бу масала республика даражасида бўлса, унда шунга қараб ишни ташкил қилиш лозим. Шунинг учун ҳам ҳар қандай муаммоли масала бўйича жойида ҳақиқатни тан олинса енгил кўчади.\nШу ўринда бир мисол - ҳамманинг хабари бор, Самарқанд шаҳрини ҳар баҳорда, кузда сув босади. Бу ҳолат эскидан бор эди. Об-ҳаво (айниқса баҳорда) инжиқликлари, жойнинг рельефи масалага таъсири кўрсатади. Жорий йилда ҳам кўп ёғингарчилик бўлди. Май ойида ёғингарчилик меъёридан қарийб уч баробар кўп бўлди. Интернет тармоқларида Самарқандни сув босганлиги, ҳаттоки қайиқда сузиш мумкинлиги ҳақида хабарлар тарқатилди. Шундан сўнг бир учрашувимизда менга аниқ савол беришди. «Биз қачонгача сув остида қоламиз? Бизга аниқ жавоб беринг?»\nШунда қандай аниқ жавоб бериш мумкин, сувда қолмаймиз десак нотўғри бўлади ва бунга жуда катта маблағ сарфланади. Шунда мен айтдим биринчидан, бу муаммога биз ҳам айбдормиз, чора-тадбир кўрмаганимиз учун иккинчидан, аҳоли ҳам айбдор. Чунки, чиқиндини сувга ташлаган, натижада тиқилиб қолиб, шу вазиятга сабабчи бўлган. Уйларини ҳам ноқонуний қуриб олган. Давлат кўпчилигига ҳужжатлари ноқонуний бўлса ҳам уйларини қонунийлаштириб берди. Айримлар каналнинг устига уй қуриб олган, биринчидан уй қурганлар буни ноқонуний эканлигини билмагандир, иккинчидан маҳаллий ҳокимият вакиллари яъни кадастрлар уларга кадастр ҳужжатларини тайёрлаб берган. Энди бу уйларни бузайлик десак, компенсация пули тўлаш керак. Бузмайлик десак, сув остида қолиб кетади.\nШунинг учун жуда катта мураккаб вазиятни одамларга айтдик ва биз ваъда бердик. Келгуси йили албатта натижасини сезасизлар, деб. Бу албатта биринчи навбатда бизнинг айбимиз, иккинчи навбатда сизлардан ҳам ёрдам сўраймиз, дедик ва шундан кейин Сиёб ҳамда Чашма каналини, шаҳардаги 82 км. узунликдаги канал ва ариқларни тозалаш ишларини бошлаб юборганмиз. Шунингдек, кўплаб ноқонуний қурилмаларни олишга, янги-янги тармоқларни тортишга катта дастур қилганмиз ва шу бўйича иш олиб борилади. Шу масала бўйича бизга қўшилиб ёрдам берувчилар кўпайди, шу билан вазиятдан чиқдик ва ўзимизга катта масъулият олдик. Мана шу иш учун жуда катта бел боғладик, мана Худо хоҳласа, кузда Самарқанд шаҳрида тошқинлар бўлмаслигига кафолат бермаймизу, лекин анча вазият барқарорлашади ва анча яхшиланади.\nШундан сўнг онлайн очиқ мулоқотнинг энг қизғин палласи бошланди. Яъни модератор томонидан вилоят ҳокимига республика ёшларидан тақдим қилинган умумлаштирилган саволлар асосида тайёрланган қисқа саволлар йўлланди.


01 июн 2020, Тошкент вақти: 04:10\nКоронавирус инфекцияси тарқалишига қарши кураш мақсадида “Россия темир йўллари” Ўзбекистон, Қозоғистон ва Озарбайжонга халқаро поезд қатновини вақтинча тўхтатди. Бу ҳақда ширкат сайтида маълумот тарқатилди.\nПоездлар “Ўзбекистон темир йўллари”, “Қазақстан темир жўли” ва “Озарбайжон Демир Йўллари” ширкатлари огоҳлантирув хати асосида 16 мартдан бекор қилинган.\nЎзбекистонга қатнови бекор қилинган поездлар орасида Тошкент – Саратов – Тошкент, Тошкент – Уфа – Тошкент, Тошкент – Новосибирск – Тошкент, Тошкент – Волгоград – Тошкент, Андижон – Уфа – Андижон, Тошкент – Қозон – Тошкент, Тошкент – Москва – Тошкент, Челябинск – Тошкент – Челябинск, Андижон – Москва – Андижон поездлари бор.\nЙўловчиларга 14 мартдан 10 апрелгача сотиб олинган чипталар пули қайтарилиши айтилмоқда.\nСўнгги маълумотларга кўра, Ўзбекистонда коронавирусга чалинганлар сони 8 нафарга етган.


Кўз касалликларининг олдини олиш — Dilkashradio.com\nКўз касалликларининг олдини олиш\nАссалому алайкум қадрдонлар. Бугунги суҳбатимизни ўтган галги суҳбатнинг давоми дейиш мумкин. Агар ёдингизда бўлса ўтган сафар кўз ҳасталикларидан бири бўлган глаукома ҳақида суҳбатлашдик. Бугун бироз глаукоманинг ва бошқа кўз касалликларининг олдини олиш ҳақида суҳбатлашамиз. Агар ёшликдан бу нарсаларга жиддий эътибор берсак, қариган чоғимизда ҳам кўз хиралашишидан азият чекмаймиз. Ўз вақтида қилинган диагностика ҳамда даволаш кўриш қобилиятини сақлаб қолишнинг асосий усули бўлгани учун асоратлар бериши инобатга олган ҳолда доимий равишда кўз шифокори кўригидан ўтиб туриш зарур. Агар сизда глаукома билан касалланиш хавфи юқори бўлса, яъни ёшингиз 60 дан ошган, авлодингизда шу касаллик билан касалланганлар бўлган, илгари кўзингиз жароҳатланган бўлса, офтальмолога мурожаат этишингиз керак.\nГлаукомадан фарқли ўлароқ мугузнинг хиралашиши кўзнинг юрагини зарарлайди. Яъни марказий кўриш ўткирлигини таъсирловчи тўрпарда соҳасида доғ пайдо бўлади. Шу сабабли барча нарса туманли кўриниб, бемор кўз олдидаги нарсаларни ҳам аниқ кўра олмайди. Баъзи ҳолларда кўриш қобилиятининг йўқолиши тез юз беради. Агар мугуз хиралашса, кўриш майдонида қора нуқтадек доғ пайдо бўлади. Бу нуқта касаллик ривожлангани сари катталашаверади. Бу нуқта кундалик ишлар билан шуғулланишга халал беради, албатта. Ёши ўтгани сари мугузнинг хиралашиши 55 ёшдан ўтган кишиларда кўриш қобилияти йўқолишининг асосий сабабидир. Бу тўрпарданинг марказий қисмидаги ёруғликка таъсирчан бўлган ҳужайраларнинг ишдан чиқиши туфайли юзага келади. Кишида аввалига кўзнинг хиралашиши ёки нарсаларнинг тўлқинсимон кўриниши кузатилиши мумкин. Сўнг касаллик ривожланган сайин бемор кўриш майдонида нуқталар пайдо бўлганини сез бошлайди.\nКенг изланишларга қарамай, ҳанузгача бу касалликнинг лазерли, дори-дармонлар билан ёки жарроҳлик йўли билан даволаш усуллари мавжуд эмас. Ҳозирда 100 фоизли даволаш усули мавжуд бўлмагани туфайли касаллик ривожини секинлаштириш ёки унинг кечишини енгиллаштириш мумкин, холос. Тамаки инсон организмига ҳалокатли зарар қилиши боис бемор, энг аввало чекишни ташлаши зарур. Кўзга ультрабинафша нурлари камроқ тушиши учун шляпа ва қуёшдан ҳимояловчи кўзойнаклардан фойдаланиш керак. Негаки қуёш нури хиралашиш жараёнини жадаллаштириши мумкин. Тадқиқотлар натижасига кўра, баъзи озиқлантирувчи моддалар мугуз хиралашиши жараёнини сустлаштириши мумкин. Ўрта ва катта ёшдаги кишиларга махсус пархез ҳа ёрдам беради. Бу парҳез мева ва баргли сабзавотлар (исмалоқ, карам)га бой бўлиши лозим. С ва Е витаминлари ҳам ижобий таъсир этади.\nАммо витаминларни суиистеъмол қилиш ярамайди. Акс ҳолда соғлиққа зиён қилиши мумкин. Шунинг учун витаминларни қабул қилишдан аввал шифокор билан маслаҳатлашишни унутманг. Шунингдек, ёғли таомлар ҳам бу касалликни қўзғатиши мумкин. Бу тўлиқ исботланмаган бўлса-да, ёғсиз таомларни истеъмол қилиш бемор учун фойдадан ҳоли бўлмайди. Одатда, агар кўриш қобилияти маълум бир касаллик туфайли ёмонлашган бўлса, уни асл ҳолига келтиришнинг иложи бўлмайди. Кўриш қобилиятининг бундай бузилиши пасайган ёки қисман кўриш деб аталади. Баъзи кишилар суст бўласа-да, кўриш қобилятини маълум бир даражада сақлаб қоладилар. Шундай бўлса ҳам бу кишилар бирон бир машғулот билан шуғулланишда қийинчиликларга дуч келадилар. Масалан, китоб ва газеталарни қийинчилик билан ўқийдилар, кўча-куйда танишларни танимай қоладилар. Бироқ ҳаёт давом этади киши унга мослашиши зарур. Кейинги сафар кўзга фойдали ва зарарли бўлган нарсалар ҳақида суҳбатлашамиз.


"Nexia R3"га Россияда ҳеч ким ета олмади\n23 май, 2019, 22:38\nБогордск шаҳри яқинида жойлашган “Нижний Новгород ҳалқаси” пойга йўлида Россия "Ҳалқа" чемпионатининг навбатдаги босқичи ўтказилди. Унда "RAVON Racing Team" жамоаси ўзининг илк ғалабасини қўлга киритди.\nЯнги тузулган “RAVON Racing Team” жамоаси пойгада махсус тайёрланган мамлакатимизда ишлаб чиқарилган иккита "Ravon Nexia R3" автомобилларида, “Академия ралли”, “С-логистик”, “Suvar motorsport” каби номдор жамоалар билан рақобатлашди.\nКескин ва муросасиз ўтган пойгада "Ravon Nexia R3"ни бошқарган Ефим Гантмахер “Туринг лайт” классининг етакчиси, тажрибали пойгачи, 5 маротаба Россия чемпиони - Владимир Черевандан ғалабани илиб кетди.\nЭслатиб ўтамиз, “RAVON Racing Team” автомобиллари Самара шаҳрида жойлашган “TEAM80 Motorsport Engineering” инженерлари томонидан пойга учун маҳсус тайёрланди.


Бўл(!) ва бўлма! » Ўзбекистон янгиликлари – Zamin.uz\nБўл(!) ва бўлма!\n1.Рамазон ойи туфайли Райён эшигидан кирувчилардан бўл!\nСаҳл разияллоҳу анҳудан ривоя қилинади: Набий соллаллоҳу алайҳи ва саллам марҳамат қилиб дедилар: “Жаннатда Райён деб аталувчи бир эшик борки, қиёмат кунида ундан рўзадорлар кирадилар. У эшикдан улардан бошқа ҳеч ким кирмайди. “Рўзадорлар қани?”, деб нидо қилинади. Шунда улар (мазкур эшикдан жаннатга кириш учун) ўрниларидан турадилар. У эшикдан улардан бошқа ҳеч ким кирмагай. (Рўзадорлар ўша эшикдан) кириб бўлгач, у ёпилади ва ортиқ ундан ҳеч ким кирмайди” (Имом Бухорий ривояти).\n2.Рамазонда аввалги барча гуноҳлари кечирилувчилардан бўл!\nАбу Ҳурайра разияллоҳу анҳудан ривоят қилинади: Набий соллаллоҳу алайҳи ва саллам марҳамат қилиб, дедилар: “Кимки, Рамазон (рўзаси)ни (фарзлигига) иймон келтиргани учун ва савоб умид қилиб, тутадиган бўлса, унинг ўтган гуноҳлари кечирилади. Кимки, Қадр кечасини (фазилатига) иймон келтириб ва савоб умидида (ибодат билан) қоим қиладиган бўлса, унинг ўтган гуноҳлари кечирилур” (Имом Бухорий ривояти).\n3.Унинг ҳаққига Аллоҳ ва фаришталари саловот айтадиган кишилардан бўл!\nАбу Саид ал-Худрий разияллоҳу анҳудан ривоят қилинади: Расулуллоҳ соллаллоҳу алайҳи ва саллам марҳамат қилиб, дедилар: “Саҳарликни ейиш баракадир, шундай экан, ҳеч бўлмаса бир қултум сув ичиб бўлса ҳам (саҳарлик қилинг) уни тарк этманг. Зеро, Аллоҳ азза ва жалла ва Унинг малоикалари саҳарлик қилувчиларга саловотлар айтурлар” (Имом Аҳмад ва Ибн Ҳиббон ривояти).\n4.Йил бўйи рўза тутувчилардан қаторидан бўл!\nАбу Ҳурайра разияллоҳу анҳудан ривоят қилинади: Расулуллоҳ соллаллоҳу алайҳи ва салламнинг шундай деётганларини эшитдим: “Сабр ойи (яъни рамазон) ҳамда ҳар ойдан уч кун рўза тутмоқ умрбод рўзадир” (Ибн Асокир ривояти).\nАбу Айюб Ансорий разияллоҳу анҳудан ривоят қилинади: Расулуллоҳ соллаллоҳу алайҳи ва саллам шундай дедилар: “Кимки, Рамазон (рўзаси)ни тутиб, сўнгра шаввол (ойи)дан олти кунни унга эргаштирса (яъни рамазондан сўнг шаввол ойидан олти кун нафл рўза тутса), бу умрбод рўза каби бўлади” (Имом Аҳмад, Имом Муслим, Имом Термизий, Имом Ибн Можа, Имом Абу Довуд ва Имом Насоий ривоятлари).\nҲадиси шарифда келган “умрбод рўза” деган сўз уламолар томонидан йил бўйи рўза тутиш деган маънода талқин қилинган.\n5.Рўзасининг ажру савоблари қат-қат орттириб бериладиганлардан бўл!\nЗайд ибн Холид ал-Жуҳаний разияллоҳу анҳудан ривоят қилинади: Расулуллоҳ соллаллоҳу алайҳи ва саллам дедилар: “кимки, рўзадорга ифтор қилиб берса, у кишига ўша (ифторлик қилдирилган рўзадор)нинг ажридек ажр қўшимча қилиб берилур, лекин ҳалиги рўзадорнинг ажри камайтирилмас” (Имом Термизий, Ибн Можа ва Ибн Ҳиббон ривоятлари).\n6.Тенгсиз ишни амалга оширувчилардан бўл!\nАбу Умома ал-Боҳилий разияллоҳу анҳудан ривоят қилинишича, у киши Расулуллоҳ соллаллоҳу алайҳи ва салламдан “қайси амал энг афзал?”, деб сўради. Шунда Ул зот: “Рўза тут! Зеро, унинг тенги йўқдир!”, дедилар. (Имом Аҳмад, Насоий ва Байҳақий ривоятлари).\n7.Бир марта эмас, икки марта байрам қилувчилардан бўл!\nАбу Ҳурайра разияллоҳу анҳудан ривоят қилинади: Расулуллоҳ соллаллоҳу алайҳи ва саллам дедилар: “Аллоҳ таоло деди: “Одам боласининг ҳамма амали ўзи учун, фақат рўза бундан мустасно. Зеро, у Мен учун ва унинг мукофотини ҳам Ўзим бераман. Рўза (дўзах оловидан) қалқондир. Қачонки, бирингизнинг рўза тутадиган куни бўлса, ёмон сўзларни гапирмасин, бақир-чақир қилмасин. Агар биров уни сўкса ёки урушса “мен рўзадорман!”, десин. Муҳаммаднинг жони қўлида бўлган Зотга қасамки, рўзадорнинг оғзидан келадиган ўзгарган (нохуш) ҳид Аллоҳ ҳузурида мискнинг ҳидидан-да хушбўйроқдир. Рўзадорнинг унинг-ла хурсанд бўладиган икки шодлиги бордир: оғиз очганда хурсанд бўлади ва Раббисига йўлиққанда (дунёда тутган) рўзаси туфайли хурсанд бўлади” (Имом Аҳмад ва Имом Муслим ривоятлари).\n8.Асло ташна бўлмайдиган кишилардан бўл!\nСаҳл ибн Саъд разияллоҳу анҳудан ривоят қилинади: Набий соллаллоҳу алайҳи ва саллам марҳамат қилиб дедилар: “Рўзадорлар учун жаннатда бир эшик бўлиб, унинг номи Райёндир. У эшикдан улардан бошқа ҳеч ким кирмайди. Охиргилари кириб бўлгандан сўнг, ёпилади. У эшикдан кирган одам борки, албатта сув ичади. Кимки, ундан ичса кейин абаду-л-абад чанқамайди” (Имом Бухорий ва Насоий ривояти).\n9.Ўзига дўзахдан тўсиқ берилувчи бандалардан бўл!\nАбу Ҳурайра разияллоҳу анҳу орқали Набий соллаллоҳу алайҳи ва салламнинг шундай деганлари ривоят қилинади: “рўза қалқондир ва дўзахдан ҳимоя қилувчи мустаҳкам қўрғондир” (Имом Аҳмад ривояти).\n10.Нубувват хислатлари билан хулқланувчилардан бўл!\nАбу Дардо разияллоҳу анҳудан ривоят қилинади: Расулуллоҳ соллаллоҳу алайҳи ва саллам дедилар: “уч нарса нубувват хислатларидандир: ифторни эрта қилиш (яъни вақти кириши билан кечиктирмай оғиз очиш), саҳарликни кечроқ қилиш (яъни уни туннинг охирги вақтларигача суриш) ва намозда ўнг қўлни чап қўл устига қўйиш” (Табароний ривояти).\n11.Мукофотини Аллоҳдан бошқа ҳеч ким билмайдиган амал соҳибларидан бўл!\nАбу Ҳурайра разияллоҳу анҳудан ривоят қилинади: Расулуллоҳ соллаллоҳу алайҳи ва саллам дедилар: ““Аллоҳ таоло деди: “Одам боласининг ҳамма амали ўзи учун, фақат рўза бундан мустасно. Зеро, у Мен учун ва унинг мукофотини ҳам Ўзим бераман” (Имом Аҳмад ва Имом Муслим ривоятлари).\n12.Дўзахдан озод бўлишдан ва мустажоб дуодан маҳрум қилинганлардан бўлма!\nАбу Ҳурайра ёки Абу Саид ал-Худрийдан ривоят қилинади: Расулуллоҳ соллаллоҳу алайҳи ва саллам дедилар: “(Рамазоннинг) ҳар куни ва ҳар кечасида Аллоҳнинг дўзахдан озод этилган қуллари бўлур ва улардан (рўза тутувчилардан) ҳар банданинг мустажоб бўлувчи бир дуоси бўлур” (Имом Аҳмад ривояти).\n13.Гуноҳларни ўчирувчи нарсаларни тарк қилувчилардан бўлма!\nАбу Ҳурайра разияллоҳу анҳудан ривоят қилинишича Расулуллоҳ соллаллоҳу алайҳи ва саллам шундай дер эдилар: “Агар кабира гуноҳлардан сақланилса, беш вақт намоз, жума (намози) ўзидан кейинги жума (намози)гача, рамазон (рўзаси) ўзидан кейинги рамазон (рўзаси)гача орадаги гуноҳларга каффоратдир” (Имом Муслим ривояти).\n14.Аллоҳ Ўз раҳматидан узоқлаштириб, дўзахга киритувчи бандаларидан бўлма!\nЖобир ибн Самура разияллоҳу анҳудан ривоят қилинади: “(Бир куни) Набий соллаллоҳу алайҳи ва саллам минбарга чиқдилар ва “омин, омин, омин”, дедилар. Сўнг: “(ҳозиргина) менинг ҳузуримга Жаброил алайҳиссалом келди ва: “эй Муҳаммад, ким ота-онасидан бирларига тирик ҳолларида етишгану сўнгра ўлган ва дўзахга кирган бўлса, Аллоҳ уни узоқ қилсин (лаънатласин!), омин, денг!”, деди. Мен: “омин”, дедим. Жаброил яна: “эй Муҳаммад, ким рамазонга етишсаю, сўнгра ўлса ва (рамазон туфайли) гуноҳлари кечирилмаса ва дўзахга киргазилса, Аллоҳ уни узоқ қилсин (лаънатласин!), омин, денг!”, деди. Мен: “омин”, дедим”. У: “(эй Муҳаммад), кимки, ҳузурида зикр қилинганингизда Сизга саловот айтмаса, кейин ўлса ва дўзахга кирса, Аллоҳ уни узоқ қилсин (лаънатласин!), омин, денг!”, деди. Мен: “омин”, дедим” (Таброний ривояти).\n15.Расулуллоҳ соллаллоҳу алайҳи ва саллам билан бирга ҳаж қилишдан маҳрум бўлганлардан бўлма!\nАбдуллоҳ ибн Аббос разияллоҳу анҳудан ривоят қилинишича, Умму Синон исмли ансорийя аёл Набий алайҳиссалом билан ҳаж қилолмаганда Ул зот соллалллоҳу алайҳи ва саллам ҳалиги аёлни рамазонда умра қилишга чорлаб: “Рамазонда қилинган умра ҳажга тенг”, бир ривоятда: “Мен билан бирга адо қилинган ҳажга тенг”, деганлар (Имом Бухорий ва Муслим ривоятлари).\nДемак, рамазон ойида адо этиладиган умранинг фазилати ўзгача бўлади. У ажру савобда ҳаж амалига тенг бўлади. Зеро, бу ой эзгуликлар ойи, баракотлар ойидир. Шундай экан унда бажарилган ҳарқандай эзгу амалнинг ажру савоби ўзгача бўлади. Бу ойда қилинган умра эса савобда ҳажга тенглашади. Аммо, бу билан фарз бўлган ҳаж бўйиндан соқит бўлиб қолмайди.\n16.Баракадан маҳрум бўлувчилардан бўлма!\nАнас ибн Молик разияллоҳу анҳудан ривоят қилинади: “Расулуллоҳ соллаллоҳу алайҳи ва саллам: “саҳарлик қилинг, зеро саҳарликда барака бордир!”, дедилар” (муттафақун алайҳ).\n17.Вақтидан илгари рўзасини очганлиги учун азобга қолувчилардан бўлма!\nАбу Умома разияллоҳу анҳудан ривоят қилинади: “Расулуллоҳ соллаллоҳу алайҳи ва салламнинг шундай деётганларини эшитдим: “мен уйқуда эканман (яъни тушимда) ҳузуримга икки киши келди ва икки билагимдан тутиб мени чиқиш қийин бўлган тоғга олиб келишди. Ва “чиқ!”, дейишди. “Чиқолмайман”, дедим. Шунда улар: “(сен чиқавер) биз сенга осонлаштирамиз”, дедилар. Шундан сўнг, тоққа чиқдим. Унинг тепасига келганимда қаттиқ товушлар эшитилди. “бу қандай товушлар?”, деб сўрадим. “булар дўзах аҳлининг увиллашларидир”, дейишди. Сўнгра, мен билан йўлда давом этди. Баногоҳ, болдирларидан осиб қўйилган, лунжлари йиртилиб, қон оқиб турган қавмга дуч келдик. “Булар ким бўлди?”, дедим. “булар рўзалари ниҳоясига етмасдан туриб (вақтидан илгари) оғиз очадиганлардир”, деди” (Ибн Хузайма ривояти).\nОдилхон қори Юнусхон ўғли.\n21:40 Рамазонда шайтонлар занжирбанд қилинса, нега гуноҳ қилишлар тўхтамайди?\n00:21 Рамазон ойидан олинадиган 5 та энг катта фойда\n13:45 Маънавий тубанлик ёки ўз келинига суқланиб қарайдиган қайноталар ҳақида\n14:08 АҚШдаги Рамазон ойи тадбирларида ўзбек қориси бошчилик қилмоқда


14:30 / 09.11.2019 1081 pdf Ўқиш режими + -\nМаълумки куни кеча юртимизга ҳадис устози, аллома, муҳаддис, танқидчи шайх муфтий Абдуллоҳ ибн Умар Башир Маъруфий ал-Аъзомий ал-Ҳиндий бошчилигидаги меҳмонлар Ўзбекистон бўйлаб зиёратларини бошладилар.\nБугун 2019 йил 9 ноябрь куни Тошкент шаҳридаги фазилатли шайх Муҳаммад Содиқ Муҳаммад Юсуф ҳазратлари асос солган «Hilol nashr» нашриёт-матбаасига ташриф буюрдилар. Меҳмонларни «Шайх Муҳаммад Содиқ Муҳаммад Юсуф» жоме масжиди бош имом-хатиби, «Hilol-nashr» матбаа нашриёти ва «islom.uz» портали раҳбари Исмоил Муҳаммад Содиқ кутиб олди. Ташриф давомида шайх муфтий Абдуллоҳ ибн Умар Башир Маъруфий бошчилигидаги меҳмонлар нашриёт босмахонаси, ижодий жамоаси ҳамда савдо дўкони билан яқиндан танишдилар.\nСўнгра «Шайх Муҳаммад Содиқ Муҳаммад Юсуф» мажмуасига ташриф буюрдилар. Меҳмонлар муҳташам қуриб битказилган масжидга кирдилар, сўнгра мажмуа кутубхонасига ташриф қилишди. У ердан чиқиб мажмуанинг анжуманлар залини илиқ таассуротлар билан сайр қилдилар.\nМажмуа ташрифидан кейин шайх муфтий Абдуллоҳ ибн Умар Башир Маъруфий бошчилигидаги меҳмонлар Тошкентдаги Қорасарой кўчасининг Ҳасти Имом (Ҳазрати Имом) мажмуасига боришди ва у ердаги музей-кутубхонада сақланаётган Усмон Мусҳафини кўздан кечирдилар.\nКейин Абу Бакр Қаффоли Шоший роҳимаҳуллоҳнинг қабрлари зиёрат қилинди.\nСўнгра Имом Бухорий номидаги Тошкент Ислом институтига ташриф буюришди. Ташриф асносида олийгоҳда таҳсил олаётган талабалар билан учрашув бўлиб ўтди. Учрашув жараёнида муҳаддис, танқидчи шайх муфтий Абдуллоҳ ибн Умар Башир Маъруфий ҳадис илмидан мавъизалар қилдилар. Тадбирда меҳмонлар томонидан институт кутубхонасига ҳадис китоблари совға тариқасида топширилди. Учрашув якунида юртимизнинг азиз меҳмонлари ва талабалар дуои хайрлар қилишди.\n10:00 / 09.11.2019 1041\n09:05 / 10.11.2019 1504\n«Иймон» китоби қорақалпоқ тилига таржима қилинди\nМаълумки, Шайх Муҳаммад Содиқ Муҳаммад Юсуф раҳимаҳуллоҳнинг китоблари ҳаётлик чоғларидаёқ бошқа тилларга таржима қилина бошланган эди. Бу хайрли иш ҳамон давом давоми...\n523 16:12 / 30.07.2019\nХабарингиз бор шу кунларда Австрия давлати пойтахти Вена шаҳрида Динлар ва цивилизациялараро ҳамкорликдан умумбашарий бирдамлик сариrdquo номли халқаро анжуман давоми...\n562 09:06 / 20.06.2019\n187 10:30 / 11.08.2020\n701 10:06 / 17.09.2020


Газета СБХ / 2013 год / № 34 / Солиқ солиш\nБизнинг микрофирмамиз воситачилик фаолияти билан шуғулланади. Норезидентнинг даромади ҳисобланган, доимий муассаса билан боғланмаган валюта маблағлари бизнинг валюта ҳисобрақамимизга келиб тушади ва биз уларни хориждаги норезидентга ўтказамиз. Маблағлар валюта ҳисобрақамимизга келиб тушганда биз норезидентнинг даромади суммасини келиб тушган кундаги МБ курси бўйича миллий валютада қайта ҳисоблаймиз. Норезидентнинг 10% миқдоридаги даромад солиғини ҳам ана шу санада ҳисоблаймиз. Баъзида норезидентга даромад ўтказилаётганда долларнинг курси МБ курсига нисбатан ўзгаради ва шунда курс фар-қи – ижобий ёки салбий фарқ ҳосил бўлади. СК 155-моддасининг саккизинчи қисмига кўра норезидентга тегишли даромад солиғи валютада норезидентга даромад тўланган кунда (бизнинг ҳолатда – маблағлар ўтказилган кунда) МБ курси бўйича ҳисобланади. Биз эса тегишли даромад солиғини МБ курси бўйича солиқ бюджетга ўтказилган кунда ҳисобладик. Курслар фарқи туфайли миллий валютадаги сумма айнан бир хил эмас.\nҲосил бўлган фарқ – солиқ бўйича ортиқча тўловми ёки у ҳам курс фарқи бўладими? Микрофирма доимий муассаса билан боғланмаган норезидентнинг даромад солиғини бюджетга қандай муддатларда ўтказиши керак? Агар солиқ бўйича қайта ҳисоб-китоб топшириш зарурати юзага келса (у йил бошидан ортиб борувчи якун билан ҳисобланади), фақат йиллик ҳисоботни қайта топшириш етарлими ёки бутун 4 чорак учун ҳисоботларни қайта бажариш керакми?\n– Норезидентларнинг даромадларидан солиқ суммаси Ўзбекистон Республикаси норезидентига даромад тўланган санада, яъни норезидентга даромад ўтказилган санада МБ курси бўйича ҳисобланади (Солиқ кодекси (СК)нинг 155-моддаси). Солиқ бюджетга даромад норезидентга ўтказилган санадан кечиктирмай тўланади (СКнинг 165-моддаси).\nБундан келиб чиқадики, ҳисоб-китоб қилиш мақсадида, солиқни ҳисоблаб ёзиш ва тўлаш фақат бир санада – даромадни норезидентга ўтказиш санасида қабул қилинади ва мазкур ҳолда солиқ суммаси бўйича курс фарқи юзага келиши мумкин эмас.\nДаромад норезидентга ўтказилган санадаги курс бўйича ҳисобланган ва айнан у Норезидентларнинг даромадларидан фойда солиғи ҳисоб-китобида кўрсатилган солиқ суммаси бюджетга ўтказилган тақдирда ҳисоб-китобни қайта топшириш керак эмас.\nАгар сиз солиқни норезидентга даромад тўлашдан аввал ҳисоблаган ва, тегишинча, солиқ суммасини пул маблағларини норезидентга ўтказиш санасидаги курсдан фарқ қиладиган курс бўйича ҳисоб-китоб қилган бўлсангиз, солиқни кам ёки ортиқча тўлаш юзага келади:\nбюджетга маблағлар норезидентга ўтказилган кундаги курсга қараганда камроқ курс бўйича ҳисобланган солиқ суммаси ўтказилганда солиқ бўйича кам тўлов юзага келади. Бунда кам тўланган сумма бюджетга ўтказилиб, тўлаш кунигача (тўлаш куни ҳам киради) ўтказиб юборилган ҳар бир кун учун пеня ҳисоблаб ёзилади;\nагар ўтказилган сумма пул маблағлари норезидентга ўтказилган пайтдаги курсдан юқори курс бўйича ҳисобланган бўлса, солиқ бўйича ортиқча тўлов ҳосил бўлади, у СКнинг 10-бобига мувофиқ ҳисобга киритилиши ёки солиқ тўловчига қайтарилиши керак.\nСолиқнинг нотўғри суммаси тўланган тақдирда илгари тақдим этилган ҳисобот бўйича маълумотлар, аниқлаштирилган маълумотлар ва уларнинг тафовутини кўрсатган ҳолда Норезидентлар даромадларидан фойда солиғининг аниқлаштирилган ҳисоб-китобини топшириш керак (СКнинг 46-моддаси).\nИлгари тақдим этилган ҳисоботдаги хатоларни мустақил равишда аниқлаган солиқ тўловчилар аниқлаштирилган ҳисоботни хато аниқланган солиқ даври тугаганидан кейин 5 йил мобайнида тақдим этишлари мумкин. Якунланган солиқ даври (йил) учун аниқлаштирилган ҳисоботни тақдим этиш зарурати юзага келса, Ҳисоб-китоб хато аниқланган ҳисобот даври ва йил учун тақдим этилади.\nПрочитано: 1862 раз(а)


Наманган вилояти ҳокими Шавкат Абдураззоқов Kun.uz билан суҳбатда сектор усулида ишлаш, судлар мустақиллиги ва бошқа мавзулар ҳақида сўз юритди.\nСектор бўлиб ишлаш ҳақида\nСектор бўлиб ишлаш ҳақида фикрим шуки, бу қулай усул. Чунки бунда бир ҳоким бажарадиган ишни тўрт киши бажаради ва бу билан ишларни тезлаштириш имконияти пайдо бўлади. Дейлик, мен ўз секторим сифатида шаҳарда ишласам, ички ишлар вакили Поп, Косонсой туманларида, прокуроримиз Наманган, Тўрақўрғон туманларида, солиқчимиз Уйчи туманида ишчи ўринлари яратиш ва бошқа масалаларда иш олиб боради.\nСекторларнинг асосий вазифалари аҳоли муаммоларини бартараф қилиш, янги ишчи ўринлари яратиш. Бу билан жиноятчиликнинг олди олинади, ахир бу профилактика-ку. Ички ишлар ва прокурорга бевосита тааллуқли ишлар бу. Ишчи ўрни кўпайса, тадбиркорлик ривожланса, солиқ базаси ҳам ошади, бюджетга тушумлар ошади, демак, солиқчига ҳам бевосита тааллуқли. Сектор тизими жуда муҳим.\nУ ерда ётиб олишнинг кераги йўқ. Кунига икки соат вақт ажратса ва вазиятни ўрганиб, менга ахборот берса, мен ҳам хабардор бўламан, муаммолар тезроқ ечимини топади. Ҳа, банк ходимлари уйма-уй юришади, лекин ҳозир юриш керак. Кейин ўтириш учун ҳозир юриш керак. Юрмасак, кўзларимиз билан кўрмасак, мана шу ташландиқ жойларнинг аҳволини билармидик? Келдик, кўрдик, кенгашдик ва ободонлаштиряпмиз.\nСуд йўналишида ислоҳотлар давом этяпти. Яқинда алоҳида фармон билан судларни ягона тизимга ўтказиш масаласи кўтарилди. Бунда аҳолини қийнаётган муаммолар, бюрократик тўсиқларни бартараф этиш масаласи турибди. Судларнинг ҳисобдорлиги ҳам ошяпти. Халқ депутатлари кенгашларида ҳам эшитяпмиз. Олдин судьяларни ҳеч ким кўролмасди ҳам, гаплашолмасди ҳам, одамлар йиллаб судлар эшиклари тагида ўтиришарди. Ҳозир улар анча очиқ, сайёр судлар ҳам ўтказиляпти. Албатта, бу бутун дунёда долзарб мавзу. Амалдорлар ҳам иши судга етиб борса, қочиб қутулолмайди, аввал бундай ҳолатлар учрамасди. Айниқса маъмурий судларда ҳокимларни ҳам кечириб ўтиришмаяпти. Уларнинг қарорларини бекор қилиб юборишяпти судьялар. Тадбиркор ҳақ бўлса, суд у томон.\nОнгли амалдор суднинг ишига аралашмайди, айниқса ишда ўзи иштирокчи бўлса. Суд Ўзбекистон Республикаси номидан гапирадиган инстанция. Муаммолар бор, бунинг сабабларидан бири иш ҳажмининг кўплигидан ҳам. Аста-секин тўсиқлар йўқотилмоқда, мурожаатлар ҳам 4-5 йил аввалгига қараганда 10-20 баробар кўпайган.\nБюджет маблағлари назорати ҳақида\nБюджет маблағларини назорат қилиш масаласи жуда долзарб. Ҳокимнинг бир ўзи буни назорат қилиши қийин. Буни юз фоиз назорат қиламан, десам, нотўғри гапирган бўламан. Шу ўринда жамоавий ишлаш юзага чиқади. Ўринбосарларни танлаш, кадрларни жой-жойига қўйиш шу ўринда кўринади, қўл келади. Қолаверса, интернетдаги изоҳларни ҳам ўқиб, керакли маълумотларни олиб турамиз.\n— Футболга оилавий қизиқамиз. Ўзим ҳам ҳар якшанба тўп тепиб тураман. «Навбаҳор» бош мураббийи Нўъмон Ҳасановнинг ишдан бўшатилиши кўпчилик наздида шошилинч қарор, дейиляпти. Аммо, айтишим керакки, бу 1-турдан кейинги қарор эмас. Бу йиғилиб келган муаммо – жамоада ички муҳит борасида муаммолар борлиги кўзга ташланиб қолганди. Бу кейинги ўйинларга таъсир қилиши мумкин эди ва биз тезкор қарор қабул қилдик. Виктор Жалилов тажрибали мураббий. У ёшлар билан ишлашда, стратегик фикрлашда ўзини яхши томондан кўрсатган. Биз ўзаро суҳбатда кўп масалаларни гаплашдик. Ўйлайманки, биз тўғри қарорга келганмиз. «Навбаҳор» ўйинлари турдан турга очиляпти.\nБизнинг кучли томонимиз – мухлисларимиз. Исталган сафар ўйинида уйдагидек муҳит яратиб бера олишади. Азиз Турғунбоев каби етакчи футболчининг сотилишига бошқа томондан ҳам қараб кўрайлик. Биз уни 2,5 млрд сўмга трансфер қилдик. Бу «Навбаҳор» тарихидаги энг йирик трансфер. Унинг сотилиши орқали бошқа ёш иқтидорларга йўл очилади. Аббос Ғуломов, Шоҳрух Маҳмудҳожиев каби ёшларда асосий таркибдан ўрин олиш имконияти юқори бўлади. Жамоа ёшларга таяниб, уларни ривожлантириб, яна сотиши мумкин. Унинг ҳисобига футболни бизнесга айлантирамиз, биз ҳам футболни янги даражага олиб чиқиш, давлат қарамоғида ўтирмайдиган жамоа қилиш ниятидамиз.\nДотациядаги футбол токайгача? Футболни хусусийлаштиришга чамаси икки йил вақт керак. Турли ташкилотлардан маблағ олмаяпмиз бу йилдан бошлаб. Футболга қизиқадиган тадбиркорлар жамоага ёрдам беришади. Клуб таъсисчиси - ҳокимлик. Бюджетдан ҳам озгина қўллаб-қувватламасак бўлмайди. Кейинги йиллардан ўзини ўзи тортиб кетса керак. 2,5 млрд сўмлик трансфердан яна 3-4та амалга оширсак, мана шу мақсадга етамиз.\nКелишилган ўйинларда иштирок этган мураббийми, футболчими ё бошқа ходимми, огоҳлантириш керак. Яна бу ишни қайтарса, албатта, уларни футболдан четлаштириш, улардан воз кечиш керак. ВАР тизими футболга ёрдам беради. Бу тизим келишилган ўйинларга, ҳакамларнинг бирор жамоага ён босишига барҳам беряпти. Бундан буён футбол одамлари ҳушёр бўлишади.


Раддияга раддия: Исбот қани? | Fayzbog.uz\nУч кун олдинги гаплари учун Дин ишлари бўйича қўмита раиси муовини Нуриймон Абулҳасан танқид қилинганди. Кеча шу танқидларга муносабат билдирибди.\n“Масжидга бориб, илмни ташлаб қўйса, бўлмайди”, – деган гапимизга, мана кеча Фейсбук-у, бошқа-ю, ичимизда юрганлар, уни ичида Ўзбекистонда юрганларнинг қанчаси бизни кофирга чиқарди. Улар қиёматда ўзининг ҳисоб-китобини олади. Биз гапираётган гапимиз – келгусида мусулмонларимизнинг бошига мусийбат келмасин, деб гапиряпмиз. Мусийбат, бу қайси мусийбат? Мана нечта-нечта болаларни Сурияга бориб туриб, одамларни ўлдириб, каллаларини олиб, мақтаняпти. Каллани олиб, осиб қўйганини мақтаняпти.\n– Бизга шу ҳолат керакми?\n– Қани, саволимга жавоб беринглар!\n– Бизга керакми шу нарса?\n– Нимадан бу бўлди?\n– Нима учун Сурияда шунақа ҳолат бўлди?\n– Ким буни тафаккур қилади?\n– Нима учун Мисрда Араб баҳори бошланди?\n– Ким бунинг асл ҳақиқатини тушуниб етади?»\nБизга бу ҳолат керак эмас. Аммо ўша Сурияга бориб одамларнинг калласини олаётганлар нега шундай қиляпти? Айнан диний илмсизликдан эмасми? Сизлар тиш-тирноғингиз билан ёшларнинг диний илм олишига қарши чиқдингиз. Оқибатда, ёшлар динини қаердан ўрганди? Ҳеч қаердан. Улар қаердан нимани эшитса, ўшанга эргашиб кетди. Бунда энг катта айбдор ёшларни диний илмдан тўсган масъуллар эмасми, аслида?\nСурияда ҳам, Мисрда ҳам “Араб баҳори” ўша ердаги ҳукуматларнинг нобоп сиёсати, халққа зулм қилиши, иқтисодий абгор вазият туфайли вужудга келди. Кейинчалик Ливия ва Сурияда бунга диний унсурлар ҳам қўшилиб кетди. Мисрда эса уруш бўлгани йўқ. (Бир нарса ҳақида маълумот берганда одамларни чалғитмаслик керак.)\n“… Миср Араб Республикасида мен етти йилга яқин яшаганман. Ал-Азҳар университетида ўқиганман. Ўша университетда ўқиётган пайтимда, бизда шундай ажабланиш кайфияти юзага келганки, бўлмасам Миср, энг пешқадам дорулфунун Мисрда. Тўғрими? Бир миллион талабага эга бўлган ал-Азҳар университети мавжуд. Лекин ўша ерда 60% аҳоли саводсиз. 60% дегани, биз ҳисоблаб кўрганимизда, 42 миллион одам Мисрда ўша даврда саводи йўқ, дунё қараши йўқ.\n– Тушуняпсизларми? Таълим олмаган. “Аллоҳу акбар”, – деса, кетти. “Аллоҳу акбар”, – деяпти, кетяпти орқасидан.\n– Бизга шунақа ҳолат керакми?\n– Керак бўлса, туриб айтинглар! Қилайлик шуни! Мактабни ташлайлик. Бориб ҳаммамиз масжидга ўтириб олайлик. “Аллоҳу акбар”, – дейлик-да, Афғонистоннинг куни келсин бизга.\n– Шу керакми бизга?”\nСиз қайси маълумотни, қандай манбага асосланиб айтгансиз, билмайман. Аммо айнан “Араб баҳори” бўлган йилларда Мисрда саводхонлик даражаси 75,06 % бўлган. (https://en.unesco.org/countries/egypt) Бу ерда нотўғри маълумот билан одамларни чалғитяпсиз. Қолаверса, яна таъкидлайман, Мисрда уруш бўлмаган.\nМисрда уруш бўлмагандан кейин “Аллоҳу Акбар” дегандан кейин ким кимга эргашиб кетибди? Сиз агар Сурия билан Мисрни аралаштириб юбораётган бўлсангиз (чунки уруш Сурияда бўляпти, Мисрда эмас!), эслатаман: Сурияда саводхонлик даражаси Мисрдан анча юқори бўлган – 79,06% (https://en.wikipedia.org/wiki/Demographics_of_Syria#Literacy)\nАфғонистон – бу энди умуман бошқа масала. Бу давлат 1979 йилгача қандай ривожланиб тургани, кейин ким уни шундай қолоқлик ва урушлар гирдобига тортганини ҳамма билади. (СССР бостириб киргандан кейинги тарихни ўқиб чиқиш керак.)\nДемак, бу ердаги даъвонгиз исботланмаяпти: айнан сиз айтган ҳолатлар ва саводхонлик ўртасида боғлиқлик йўқ. Муаммони бошқа ердан – иқтисодий ночорлик ва ижтимоий зулмдан излаш керак.\nБундан ташқари, ҳеч ким мактабни ташлашга даъват қилмади. Ким шундай деган бўлса, марҳамат, исмини айтинг: гапингиз исботи билан бўлсин.\n“… Кечирасизлар-ку, ўша мана бунақанги экстремистлар кўпайган пайтда биз Араб тилини ўргана олармидик? Араб тилини… Ўргана олармидик?”\nБу билан 422 миллион киши сўзлашувчи (https://en.wikipedia.org/wiki/Arabic), БМТнинг расмий тилларидан бири бўлган араб тили ҳақида “Араб тилини ўрганган одам экстремист бўлади” демоқчимисиз?\n“… Биз бугунги кундаги берилаётган имкониятлар ва шароитлардан ўзимизни йўқотиб қўйдик. Кечагина машинамизда битта жойномозни олиб юролмас эдик”.\nЭнди Конституция билан кафолатланган ҳуқуқларимизни (ибодат қилиш, машинамизда ўзимиз истаган буюмни, масалан, жойнамозни олиб юришни) миннат қилмаган сиз қолгандингиз. Агар кеча бу эркинликлар бузилган бўлса, унда буни оддий одамлар эмас, сиз каби амалдорлар амалга оширган. Айбни қаердан излаш кераклигини билгандирсиз?\n“Мана кечагиндаям айтдим. Битта ҳадис мусобақасини ўтказмоқчи бўган пайтимизда, бу – факт бу, Фарғона водийсида болалар мактабга бормай қўйди. Давоматдан келиб чиқдик биз. Манга айтяпти: “Сиз қаттан олдингиз?” – дебди биттаси”.\nРостдан, менга ҳам қизиқ, сиз шу гапни қаердан олдингиз? Фарғона водийсида учта вилоят, ўн миллиондан ортиқ аҳоли ва мингга яқин мактаб бор. Қайси ўқувчилигини сўрамайман, айнан қайси мактабда шундай воқеа бўлибди? Кетма-кет иккинчи марта шундай дейишингизга қараганда қўлингизда далил бўлса керак? Қайси вилоят, қайси тумандаги нечанчи мактабда шундай воқеа бўлгани – болалар мактабни ташлаб ҳадисни ёдлагани ҳақида аниқ маълумот борми?\n“…Кеча чиқволиб, ўзи салафийларнинг соқолини қўйиб олган. Расмини қўйиб қўйибди. “Қаттан олдингиз бу гапни?” – деб ёзяпти Интернетда. Мен ўзим тўқиб, Худо сақласин, қиёматда жавобини бераман, агар тўқиб гапираётган бўлсам бу нарсани. Водий, ана, вилоятларида: “Ҳадисни ўрганамиз мусобақаси бўлар экан”, – деб мактабга бормай қўйди”.\nСалафийларнинг соқоли қандай бўлади? Агар соқол қўйишнинг турлари кимдир томонидан таснифланган (классификацияланган) бўлса, мана шундай – “салафийларнинг соқоли”ни қўйиш қайси қонун ёки қарорга кўра тақиқланган? Буни ким тақиқлаган? Агар тақиқ бўлмаса, “салафийларнинг соқоли” деб урғу беришингиздан мақсад нима? Шунчаки, соқолни ёқтирмасликми, ёки бу ерда биз билмаган бошқа нарса борми?\nВодийдаги мактаблардан бирида ҳадис ёдлаш учун мактабга бормай қўйганлар ҳақидаги гапингизга далил келтиришингизни кутиб қоламан. (Ҳар ҳолда, Қаҳрамон Қуронбоевнинг тўй кортежи ҳақидаги гапидек бўш, асоссиз даъво эмасдир, деган умиддаман.)\n“… У ўтириб олган у ерда. Вертуал оламида ўтириб олиб туриб, ўзича у-бу гапларни гапириб ётибди. Лекин биз тинчлигимизни устунроқ қўйишимиз керак. Хавфсизлигимизни устунроқ қўйишимиз керак. Биргина Андижон воқеасида еган нонимиз татидими? Еган овқатимиз томоғимиздан ўтдими? Наманган воқеаларини нимага эсламаймиз? Бунчалик бўлиш керак эмас, барака топгурлар. Ҳамма нарсанинг меъёри бор. Ва кечирасизлар-у, бу Ўзбекистон Республикаси. Афғонистонмас. Ким буни тушунмаётган бўлса, Конституцияни олиб ўқиб қўйсин”.\nТинчликни бошқалар сиздан кам хоҳламайди. Хавфсизликни ҳам. Одамлар ўз ҳуқуқини талаб қилса, бири 13, иккинчиси 27 йил олдин бўлган воқеаларни мисол келтириш шунчаки, оддий “гестапо” усули. Яъни, қилмаган иши учун одамларга таҳдид қилинади, уларники бўлмаган “айб”ни бўйнига қўйиб, овозини ўчиришга ҳаракат қилинади. Наманган ва Андижон воқеаларини ким қилган бўлса, ҳукумат ахборотига қараганда “айбдорлар жазоланган, ишлар ёпилган”. Энди буни кўтаришдан не наф? Ёки одамларни “Жим ўтир, бўлмаса, ўша ишга сенинг номингни ҳам тиркаб юбораман”, деб қўрқитишми бу? Сиз ўқишни тавсия қилган Конституция эса айнан диндорларнинг эътиқод эркинлигини, ибодат қилиш ҳуқуқини кафолатлайди. Балки Конституциянинг бир қатор моддаларини (13, 18, 19, 25, 29, 31) ўзингиз ҳам ўқиб кўрарсиз?\n“Мен мана шу юртда яшаяпманми, Ўзбекистон учун, керак бўлса, жонимни фидо қиламан. Аллоҳ таолонинг олдига борганда: “Мен халқим учун, диним учун хизмат қилганман”, – деб айтишга ҳақлиман. Шунинг учун ким нима деса, деяверсин. Чайнаса, чайнайверсин. Мана шу йўлда Ислом учун, Ўзбекистон учун жонимни фидо қиламан. Эътиборинглар учун раҳмат”.\nБу гапингиздан худди фақат сиз ватанпарвар-у, намозхон, диндорлар экстремист, давлат душманидек бўлиб қолибди. Майли, Аллоҳ ҳакам – ким ҳақлигини дунёда ҳам, охиратда ҳам кўраверамиз, Инша Аллоҳ.\nРаддия манбаси: https://www.facebook.com/otabek.usmon/videos/2088446961481673/\nБез рубрики Биринчи изоҳ\nAka «Табиатшунос» табиат деганимас, «фалсафашунос» файласуф дегани эмас, «тилшунос» тил дегани эмас… Шунингдек «исломшунос» мусулмон дегани эмас


Туркиядаги заводда портлаш содир бўлди. Қурбонлар бор\nТуркиядаги заводда портлаш содир бўлди. Қурбонлар...\n05.07.2020 19:51 0 1782\nТуркиянинг шимоли-ғарбида жойлашган Сакарядаги мушаклар ишлаб чиқарадиган фабрикада портлаш содир бўлди. Қурбонлар сони олти нафарга етгани маълум қилинмоқда. Бедарак кетганларни қидириш ишлари давом эттирилмоқда, дея хабар берди «Hurriyet» газетаси.\nАввалроқ тўрт киши ҳалок бўлгани ва 114 киши жароҳатлангани хабар берилганди.\n«Ҳалок бўлганлар сони олтитага кўпайди. Яна бир бедарак кетган кишини қидириш ишлари давом эттирилмоқда», — деди губернатор Четин Октай Калдирим.\nАввалроқ Калдирим 114 киши шифохонадан чиқарилгани, 8 нафар бемор муолажа олишда давом этаётганини маълум қилганди.\nЖума куни Хендек шаҳри яқинида Мушак ишлаб чиқарувчи фабрикада портлаш юз берган. Сакаря губернатори Четин Октай Калдиримнинг сўзларига кўра, портлаш вақтида фабрикада 150 — 200 нафар ходим бўлган. Фабрикада портлаш содир бўлганда 110 тонна мушак бўлганлиги таъкидланмоқда.\nпортлаш Туркия фабрика мушак\nМаданият Кеча, 14:23\nЖалолиддин Мангуберди ролини турк актёри Эмре Кивилжим ижро этмоқда\nХориж 02/08, 18:08\nБуркина-Фасода портлаш оқибатида олти бола ҳаётдан кўз юмди\nКоронавирус 31/07, 11:51\nТуркиядан Ўзбекистонга инсонпарварлик кўмаги келди. Қутилар устига Мавлоно Румийнинг байти битилган...\nОхири ким? Давлатлар коронавирус вакцинаси олиш учун навбатга туришяпти\nКоронавирус қўрқувдан фойдаланади. Уни қандай енгиш мумкин?\nЙўлак тўла мурдалар видеоси Ўзбекистонда олингани тасдиқланди. Аммо...\n#АҚШ - 1921\n#ўғрилик - 83


Қўрқоқ олдин мушт кўтарар – Теҳрон режими Миср ва Тунисдаги аксилҳукумат намойишларига чиққанларга ўз бирдамлигини ифодалаш ниятида кўчаларга чиқишга аҳд қилган мухолифатчиларга қарши зарба беришга киришди.\n14 феврал кунга белгиланган мухолифат намойиши катталашиб улгурмасдан уни тарқатиш мақсадида Теҳрон марказий кўчалари ва хиëбонлари Эрон хавфсизлик хизмати ходимлари томонидан қаттиқ қўриқланмоқда¸ мухолифат раҳбарлари уйи махсус назоратга олиниб¸ уларга элтувчи йўллар тўсиб қўйилган.\nЭронликларни тинч аксилҳукумат намойишлари натижасида узоқ йиллик диктаторлардан қутулган Миср ва Тунис халқига бирдамлик намойишлари ташкилотчиларидан бири сўнгги президентлик сайловларида Маҳмуд Аҳмадийнажодга мухолиф номзод бўлган Мир Ҳусайн Мусавийдир. Айнан намойиш белгиланган кунда Мусавийнинг уйига кириш-чиқиш йўллари бекитилгани баробарида¸ унинг уй телефони узиб қўйилди¸ веб саҳифасига кириш эса¸ оғирлаштирилди.\nБу ҳақда Мусавийга қарашли Kaleme.com вебсайтида хабар берилди.\nМусавийнинг Парижда фаолият юрғизаëтган ëрдамчиси Ардешир Амир Аржуманднинг Озодлик мухбирига билдиришича¸ Эрон мухолифатининг Яқин Шарқдаги демократик ҳаракатларни қўллаб-қувватлаш мақсадида намойиш ўтказишининг ўзиëқ катта ғалабадир.\n- Таҳдид ва қўрқитиш усулларини ишга солиб¸ бундай намойишлар олдини олишга уринаëтганлар ҳам буни яхши билади. Бу намойишларнинг¸ ташкилотчилар ҳаракат қилаëтган каби¸ имкон қадар тинч ва бехатар тарзда ўтишига умид қилаяпмиз. Шу боис¸ эронликларга ўз ҳаракатимизнинг тинч экани ва демократиянинг бутун дунë каби Эрон учун ҳам муҳимлигини тушунтирмоқдамиз. Биз Миср халқи тарафидамиз. Биз бутун дунëдаги демократия тарафдорлари тарафидамиз.\n11 феврал куни Мисрда 18 кун давом этган норозилик намойишлари оқибатида Ҳусни Муборакнинг истеъфога чиқишга мажбур бўлгани Эронда исломий инқилобнинг 32 йиллиги билан айни кунга тўғри келди. Инқилоб кунги байрам тадбирларида президент Маҳмуд Аҳмадийнажод Яқин Шарқда авторитар режимларни қулатаëтган инқилобларни¸ 1979 йилги Эрон ислом инқилобининг мантиқий давоми¸ дея иддао қилди.\n- Яқин кунларда АҚШ ва сионист режим аралашувидан озод янги Яқин Шарқ пайдо бўлади ва бу янги Яқин Шарқда босқинчиларга ўрин бўлмайди¸ деди 11 феврал куни исломий инқилоб муносабати билан ҳукумат уюштирган тадбирда сўзлаган Маҳмуд Аҳмадийнажод.\nАйни пайтда¸ Теҳрондаги муллалар режими Тунис ва Мисрдаги халқ исëнини ўз инқилобининг боласи дея талқин қилаëтган бўлса-да¸ Эрон мухолифатининг ҳам бу байрамга қўшилишига жон-жаҳди билан қаршилик кўрсатмоқда. Бундай қаршилик сабаби эса¸ таҳлилчилар ва мухолифатга кўра оддий – Эрон режими мисрликлар билан бирдам эканини ифодалаш учун кўчаларга чиқадиган халқнинг ўзига қарши исëн бошлашидан қўрқмоқда.\nҲозирча оятуллоҳлар режимидан безган эронликлар ўз қаҳр-ғазабини кўчаларда ифода этишга муваффақ бўлмаëтган эса-да¸ бу норозиликни 14 февралга ўтар кечаси ўз томларига чиқиб “Оллоҳу акбар!” “Йўқолсин дикаторлар” дея қичқирганлар пардалироқ қилиб ифодаладилар.\nСўнгги хабарларга қараганда¸ Теҳрон расмийларининг мухолифат намойишини тақиқлаганига қарамай¸ бир неча юз одам Эрон пойтахтининг марказий кўчаларида юриш қилган. Айни пайтда¸ мамлакатнинг бошқа шаҳарларида ҳам кичик намойишлар бўлиб ўтгани айтилмоқда.


Ердаги юлдузлар - Mehrob.uz\nМақолалар access_time25-апрел 2021, 01:17\n(Катта Бадр ғазоти) Расулуллоҳ соллаллоҳу алайҳи васаллам Қурайшга…\nМақолалар access_time6-феврал 2019, 11:08\nҲаромлардан сақлан, кишиларнинг обидроғи бўласан. Аллоҳнинг қисматига…\naccess_time11-январ, 14:16 visibility1086\nБу муборак ҳадис олимларнинг уммат олдидаги қадрини намоён қиладиган энг улуғ ҳадислардан бири ҳисобланади. Расулуллоҳ соллаллоҳу алайҳи ва саллам марҳамат қиладилар: “Дарҳақиқат, ер юзидаги олимларнинг мисоли худди осмондаги юлдузларнинг мисоли кабидир...” (Имом Аҳмад ривояти).\nЕр юзидаги олимлар билан осмондаги юлдузлар ўртасида қандай ўхшашлик бор? Аллоҳ таоло Қуръони каримда юлдузларнинг учта фойдали жиҳатини бизга хабар беради:\n«Ҳақиқатан, Биз (Ерга) яқин осмонни чироқлар (юлдузлар) билан безадик ва уларни шайтонларга отиладиган тошлар қилиб қўйдик» (Мулк сураси, 5-оят).\n«(Йўлларга) белгилар ҳам (қўйди). Юлдузлар билан ҳам улар йўл топурлар» (Наҳл сураси, 16-оят).\nДемак, юлдузларнинг биринчи фойдали хусусияти осмонни безаб турадиган чироқлар экан. Олимлар ҳам худди шундай ер юзини безаб турувчи чироқлардир. Аввалги замонларда одамлар “олимлар”, “уламолар” деб мутлақ ишлатишаверган. Аммо ҳозир биз “олимлар” сўзига “раббоний олимлар”, “адолатли имомлар” “тўғри йўлда юрувчилар” каби илмига мувофиқ амал қиладиган сифатни қўшиб айтишга мажбур бўляпмиз. Биз айтамизки, ана шундай сифатга эга бўлган олим воқеликда ер юзининг кўрки, зийнати ҳисобланади. Чунки олимларнинг ердаги ҳаётга бўлган таъсири жуда ҳам улкандир.\nЮлдузларнинг иккинчи фойдали хусусияти «шайтонларга отиладиган тошлар», яъни осмон соқчилари эканидир. Олимлар ҳам ер юзидаги Ислом соқчилари бўлиб, улар Ислом ақидасини, ибодатларини, ахлоқини қўриқлаб туришади. Юлдузлар осмон сирларидан воқиф бўлиш учун яқинлашган шайтонларга отиладиган тошлар бўлгани каби ер юзидаги олимлар ҳам инсон қиёфасидаги шайтонларга отиладиган алангали тошлардир. Илмига амал қиладиган тақводор олимлар динни, одамларни турли хил бидъатчиларнинг фитналаридан, зарарларидан ҳимоя қилиб туришади. Чунки бундай бузуқ ниятли кимсаларни, уларнинг зарарларини фақатгина у билан замондош бўлиб, унинг маданияти ва менталитетини яхши биладиган илмига амал қилувчи, тақводор, фаросатли, зийрак олим кўра билиши ва даф қилиши мумкин. Айнан шундай олимлар ўз замонасида пайдо бўладиган бидъатчи ва адашганларга қарши тура олади. Хусусан, уларга қарши курашда оммавий ахборот воситаларидан ҳам кенг фойдаланишади.\nЮлдузнинг учинчи хусусияти – одамлар улар орқали йўлларини топиб олишади. Дарҳақиқат, Аллоҳ таоло мусофир йўловчилар манзилларига янглишмай етиб олишлари ҳамда Ернинг тўрт томонини ва қиблани аниқлаш учун осмонда сурайё, етти оғайни, олтин қозиқ, қутб юлдузларини аломат сифатида яратиб қўйган. Олимлар ҳам Ерга зийнат ва ҳимоячи бўлиш билан бирга тўғри йўлни кўрсатиб турувчи йўлчи юлдуз ҳамдирлар. Тўғрилик ва ҳақ йўлни излаганларга олимлар доимо тўғри йўлни кўрсатиб беришган. Олимларга муҳаббат қилиб, уларни ўзларига йўл бошчи қилиб олган инсонлар улардан таралаётган ҳидоят нуридан фойдаланиб бахту саодатга эришишган.\nШайх Муҳаммад Аввома ҳафизаҳуллоҳ\n“Ислом Нури” диний-маърифий газетасининг 2020-йил, 23-сонидан.\nСАМОВИЙ ЖИСМЛАРНИНГ ҲАРАКАТИ


"Формула-1" чорак аср ичида илк бор логотипини ўзгартирдиHaqida.net\nHome Dunyo “Формула-1” чорак аср ичида илк бор логотипини ўзгартирди\n“Формула-1” чорак аср ичида илк бор логотипини ўзгартирди\n“Формула-1” ташкилотчилари пойганинг янги логотипини тадим қилишди. Аввалги логотип 1993 йилдан жорий йилгача қўлланиб келинганди. 24 йил ичидаги илк янги рамз кейинги мавсумдан қўллана бошланади.\nЛоготип Абу-Дабида ўтган жорий мавсумдаги охирги босқичдан кейин намойиш қилинди. Ушбу логотип пойга тарихидаги тўртинчисидир. Биринчи логотип 1950 йилдан 1986 йилгача, иккинчиси эса 1987 йилдан 1993 йилгача қўлланган.\n2017 йил бошида пойганинг раҳбарияти ўзгарди. Чемпионатга унинг кўп йиллик раҳбари Берни Экклстоун ўрнига Чейз Кэрри раҳбарлик қила бошлади. Кэррини раҳбар этиб пойганинг янги эгаси – АҚШнинг Libery Media корпорацияси тайинлаган. Кэррига Шон Братчес (ESPN вице-президенти) ҳамда Benetton, Ferrari ва Brawn GP жамоаларининг собиқ техник президенти Росс Браун кўмаклашади.\n2021 йилдан пойганинг болидлар моторларига қўйиладиган қоидалари ўзгартирилади. Болидларнинг гибрид моторлари соддароқ, товуши баландроқ ва арзонроқ бўлади. Бўлғуси қоидалар ҳамма жамоалар томондан ҳам ижобий қабул қилинмади. Мисол учун, янги моторларга ўтишни Renault ва Mercedes жамоалари танқид қилган.\nУмумий таҳдидларга жамоавий жавоб\nСмартфоннинг янги динамикалари товушни 200 карра кучайтиради\n🔞Ayolni JINSIY ALOQADA QONDIRISH! Ayolning Psixologik LAZZATLANISHI!! 499 views


ИнтерФУТБОЛ :: Ўзбекистонга текбол спорт тури кириб келмоқда\nБу спорт тури содда тильда айтганда, футбол ва стол тенниси қоришмаси. Бугунги кунда бутун дунёда жадал суратларда ривожланиб, оммалашиб бораётган текбол спорт тури тез орада расман фаолиятини бошлайди. Шу йилнинг ўзидаёқ Ўзбекистон чемпионати баҳсларининг ўтказилиши режалаштирилмоқда. Бу ҳақда Жисмоний тарбия ва спорт вазирлиги хабар берди.\nШу ўринда текбол спорт тури ҳақида маълумот бериб ўтамиз. Текболга 2014 йилда венгрияликлар - собиқ профессионал футболчи Габор Боршани ҳамда компьютер дастурчиси Виктор Хусар томонидан асос солинган. Текбол ўзида стол тенниси ва футбол спорт турларини мужассамлаган. Содда тильда айтганда, футбол ва стол тенниси қоришмаси.\nТўпни биргина қўл билан ўйнаб бўлмайди. Инсон танасининг қолган барча аъзолари билан тўпга тегиниш мумкин. Фақат тўпга кетма-кет тананинг битта аъзоси билан зарба берилишига рухсат этилмайди. Мақсад тўпни рақиб томон майдончасига тушириш. Жавоб қайтара олмаган тақдирда зарба йўллаган жамоага очко ёзилади, худди стол теннисига ўхшаб.\nТарих учун жуда ҳам қисқа фурсат - 6 йил мобайнида текбол яхшигина машҳурлик ва оммавийликка эришди. Бугунги кунда текбол Лионел Месси, Неймар, Алисон, Роналдинё, Луиш Фигу, Симао Саброза, Робер Пирес, Шон Гарне сингари машҳур футбол юлдузларининг кундалик машғулотига айланган. «Аякс», «Арсенал», «Челси», «Фламенго», «Пари-Сен-Жермен», «Реал» каби клублар текболни ўз машғулотларига киритишган.\nДунё миқёсида қисқа фурсатда ана шундай эътирофга эришган текбол тез орада Ўзбекистонга ҳам кириб келади. Расмий федерация фаолияти йўлга қўйилади ва албатта чемпионат баҳсларига ҳам старт берилади.


ВАКИЛЛАРИМИЗ ПЛЕЙ-ОФФ БОСҚИЧИДА - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 11 Декабр 2018\tКӯришлар: 1319\nҚизиғи шундаки, гуруҳ босқичида иккитадан учрашув ўтказган Қирғизистон, Тожикистон ва Ўзбекистон терма жамоалари учтадан очко жамғаришга муваффақ бўлди. Ўринлар эса, урилган ва ўтказиб юборилган тўплар нисбати ҳисобга олиниб белгиланди.\nБиринчи ўрин қирғизистонликларга, иккинчи ўрин тожик футзалчиларига ва учинчи ўрин майдон эгаларига насиб этди.\nАфсуски, плей-офф босқичида Афғонистон термасига 1:4 ҳисобида имкониятни бой берган ёшларимиз саралаш турниридаги фаолиятларини якунлашди.\nМАМЛАКАТ ЧЕМПИОНИНИНГ ЯНГИ УСТОЗИ\nОлий лига жамоалари ўртасида мамлакатнинг етти карра чемпиони пойтахтнинг «Истиқлол» жамоаси маъмурияти футбол мутахассиси Ҳаким Фузайловни клубнинг янги Бош мураббийи этиб тайинлади.\nУнга эса, шу пайтгача жамоа бош мураббийи вазифасини бажариб келган Алишер Тўхтаев ва дарвозабонлар мураббийи Александр Китлар ёрдам беришади.\nЖамоанинг янги мураббийлар штаби таркиби олдига «Истиқлол» иштирок этадиган барча маҳаллий ва халқаро мусобақаларда ғолиб чиқиш мақсади қўйилди.\nЭслатиб ўтиш жоизки, Ҳаким Фузайлов 2016-2018 йилларда Тожикистон миллий терма жамоасини бошқарган.\n-------------- Волейбол --------------\nСТУДЕНТ ҚИЗЛАР ЖАМОАЛАРИ БЕЛЛАШУВИ\nПойтахтнинг давлат ҳокимияти Исмоил Сомоний ноҳияси ижроия органи Ёшлар билан ишлаш ва спорт бўлими томонидан мамлакат олий ўқув юртлари аёллар жамоалари ўртасида волейбол мусобақаси ўтказилди.\nҚизғин ўтган курашлар натижасида, Россия-Тожикистон Славян университети талабалари биринчи, Абу Али ибн Сино номидаги Тожикистон Давлат тиббиёт университети жамоаси иккинчи ва Садриддин Айний номидаги Тожикистон Давлат педагогика олийгоҳи қизлари учинчи ўринни эгаллашди.\nЁшлар билан ишлаш ва спорт бўлимидаги манба тарқатган хабарга кўра, мусобақани ўтказишдан асосий мақсад: аёллар ўртасида спортнинг мазкур тури ҳамда соғлом турмуш тарзини тарғиб этишдан иборатдир.\n«ОЛТИН ТЎП» ХОРВАТИЯЛИК ФУТБОЛЧИДА\nФранция пойтахти Париж шаҳрида мавсумнинг энг яхши футболчисига топшириладиган «Олтин тўп» мукофотини тақдим этиш маросими бўлиб ўтди.\n«Франс футбол» нашри ўтказган сўровлар натижасига кўра, Хорватия термаси ва Мадриднинг «Реал» клуби ярим ҳимоячиси Лука Модрич шу олий мукофотга муносиб, деб топилди.\nТурин шаҳрининг «Ювентус» жамоаси аъзоси Криштиану Роналду ва Мадриднинг «Атлетико» клуби ҳужумчиси Антуан Гризманлар иккинчи ва учинчи жойларни ишғол этишди.\nҚайд этиш жоизки, Россия Федерациясида ўтказилган «Жаҳон чемпионати-2018» турнирининг энг ёш иштирокчиси ва Франциянинг ПСЖ клуби аъзоси Килиан Мбаппе ҳам ушбу олий мукофотга даъвогарлик қилган эди.\nКАРЛСЕН ҲУКМРОНЛИГИ ДАВОМ ЭТАДИ\nБуюк Британиянинг Лондон шаҳрида шаҳмат бўйича жаҳон чемпионати беллашуви ниҳоясига етди.\nУнда жаҳоннинг амалдаги чемпиони, норвегиялик Магнус Карлсен ва даъвогарлар турнири ғолиби, америкалик Фабиана Каруаналар ўзаро куч синашишди.\nҒолибни аниқлаш учун белгиланган ўн икки партияда кучлар тенг келди ва дуранг – 6:6 ҳисоби қайд этилди.\nЖаҳон шаҳмат тожининг соҳиби тай-брейк, яъни тезкор шаҳмат асосида аниқланди. Ўтказилган тўрт партия натижасига кўра, Магнус Карлсен 3:0 ҳисобида ғолиб чиқди ва чемпионлик унвонини ўзида сақлаб қолди.\n-------------- Велоспорт --------------\nТОШКЕНТ - НУФУЗЛИ ТУРНИР МЕЗБОНИ\nЎзбекистон пойтахти Тошкент шаҳри келгуси 2019 йилда велоспортнинг шоссе йўналиши бўйича ўтказиладиган «Осиё чемпионати»га мезбонлик қилади.\nТашкилий комитет томонидан тарқатилган хабарга кўра, қитъа биринчилигида қирқ давлатнинг 400 нафардан ортиқ вакили ғолиблик учун кураш олиб боради.\nШуниси эътиборга моликки, мазкур мусобақада 2020 йилда Токиода ўтказиладиган ёзги олимпиадада иштирок этиш йўлланмаси ҳам берилади.\nМусобақалар янги йилнинг 22-28 апрел кунлари ташкил этилади.\nОҳангларда оқади умр, Ҳар зарбаси – юрак титроғи…\nЎткир Раҳмат 1948 йил 15 мартда Самарқанд вилояти Тойлоқ туманининг Узун қишлоғида туғилган. Самарқанд Давлат университети ва Тошкент Давлат юридик институтини тамомлаган. У ўз меҳнат фаолиятини матбуот нашрларидан бошлаб, сўнг кўп йиллар нуфузли идораларда хизмат қилди. 1998 йилда “Шуҳрат” медалига ва 2005 йилда “Ўзбекистонда хизмат кўрсатган журналист” унвонига сазавор бўлган. Халқаро Чўлпон\nБугун: 26-06-2022 10:40:56


Аэропорт ва темир йўл вокзалларида ибодат жойлари ташкил этилади\nЎзбекистондаги барча халқаро аэропортлар ва темир йўл вокзалларида 2019 йилнинг 1 июнига қадар ибодат амалларини бажаришга мослаштирилган хоналар ташкил этилади.\nПрезидент имзолаган “Ўзбекистон Республикасида туризмни тезкор ривожлантириш бўйича қўшимча чора-тадбирлар тўғрисида”ги фармонда мана шундай кўрсатма берилди.\nИбодат амалларини бажариш хоналари билан биргаликда таҳоратхоналар ҳам жиҳозланади.\nАйни пайтда фақат Тошкент халқаро аэропортида 2017 йилнинг ноябрида ташкил этилган намозхона ишлаб келмоқда.\nХабарда айтилишича, аҳолисининг 95 фоизи мусулмон бўлган Ўзбекистонда 16та диний конфессияга даҳлдор бўлган 2200 дан ортиқ диний ташкилотлар фаолият кўрсатиб келмоқда.


2. Ғарбий Тянь-Шанда ареали бўлинган, эндемик ўсимлик.\nБўйи 10 см га етадиган, деярли поясиз кўп йиллик ўт. Қисқа пояси қуруқ барг қолдиқлари билан қопланган. Илдизи кўпбошчали. Ёпирма барглари чўзиқ тухумсимон, қаттиқ, четлари тишли. Гулпоялари баргсиз, оддий, узунлиги 3–7 см. Гуллари бинафша рангли. Меваси қўзоқ, юқорига қараб қ а й р и л г а н . Уруғи ясси, юмалоқ, эни 2,5–5 мм, ўрта қисмидан учига ва асосига қараб и н г и ч к а л а ш а боради. Июнь ойида гуллаб, меваси августда етилади.\nТошкент, Наманган вилоятлари: Чотқол тизмасидаги Бетоғалик, Кенгсоз ва Қўйтош дараларида, Жирдон, Орашон довонларида ўсади.\nТоғларда 2600–2900 м баландликдаги шағалли ёнбағирларда ўсади.\nТабиатда якка-якка ҳолда ёки кичик туплар ҳосил қилиб учрайди. Бу тур тоғларнинг чиқиш қийин бўлган жойларида сақланиб қолган.\nУруғининг униб чиқиш даражаси паст бўлганлиги туфайли камайиб бормоқда.\nМахсус муҳофаза қилиш тадбирлари ишлаб чиқилмаган.


WikiLeaks асосчиси Жулиан Ассанж устидан суд жараёни давом этмоқда. АҚШ адлия вазирлиги Ассанжни жосусликда айблаб, уни Буюк Британиядан Қўшма ... Ассанжнинг адвокати Марк Саммерс эса мазкур айбловни рад этмоқда. АҚШ ҳукумати вакили маҳкама жараёнида Ассанжни журналист деб ҳисоблаб бўлмаслиги, ...\n«Ваъдасига содиқ номзод» пулларини сочмоқда — 500 миллион доллар\nАҚШ президентлиги учун номзод — Майкл Блумберг сайлов кампаниясига шу пайтгача 500 миллион доллардан ортиқ (509,5 млн. доллар) маблағини сарфлади. ... (@Ad_Analytics) February 24, 2020 Эслатиб ўтамиз, ҳозир АҚШда сайлов жараёнининг партия ичидаги кураши кетмоқда, энг муносиб номзод ...\nАҚШ Давлат котиби Майк Помпеонинг баёнотига кўра, Қўшма Штатлар 29 феврал куни толиблар билан шартнома имзолашга тайёрланмоқда. АҚШ аввалроқ ... кунидан шанбага ўтар кечаси бошланади. «Сўнгги ҳафталарда Дохадаги АҚШ музокарачилари «Толибон» ҳаракати билан Афғонистондаги зўравонликни ...\nАҚШ Ўзбекистонга тиббий ҳимоя воситалари ҳадя қилди. Улар коронавирус аниқланган тақдирда ишлатилади\nАҚШнинг Ўзбекистондаги элчихонаси ходимлари Соғлиқни сақлаш вазирлиги қошидаги Вабо, карантин ва ўта хавфли юқумли касалликлар профилактикаси ... сўраб халқаро донорларга мурожаат қилган эди. Ушбу сўровга жавобан, АҚШнинг таҳдидларни камайтириш агентлиги (DTRA) 600 комплект шахсий ҳимоя ...\nУ Трамп эмас. Президентлик сайловларида ғолиб чиқса, 60 миллиард долларлик компаниясини сотиб юбормоқчи\nва Нью-Йорк шаҳрининг собиқ мэри Майкл Блумберг, агарда АҚШ президентлиги учун сайловларда ғолиб чиқса, ўзига қарашли «Bloomberg LP» компаниясини сотиб юбормоқчи. Бу ҳақда «Wall Street Journal» Блумбергнинг ... йилда асос солинган ушбу компания бугунги кунда 60 миллиард АҚШ долларига баҳоланмоқда. Мавзуга оид: Миллиардер: «Трампдан қутулиш ...\nАҚШ Давлат департаменти ва АҚШ Халқаро тараққиёт агентлиги (USAID) мамлакат президентининг 2021 молия йилига мўлжалланган бюджети учун 41 миллиард ... давлат департаменти сайтида хабар берилди. Бу иккала агентликка АҚШ фуқароларини ҳимоя қилиш, АҚШ фаровонлигини ошириш ва демократик жамиятларни ...\nАҚШ гипертовушли қурол яратишдан нега воз кечяпти?\nАҚШ Ҳарбий ҳаво кучлари гипертовушли қурол ишлаб чиқарувчи иккита асосий дастурдан бирини ёпди, дея хабар берди «Defense News» портали. HCSW ... ҳарбий-саноат корпорацияси ривожлантирган. 2021 молиявий йилда АҚШ Ҳарбий ҳаво кучлари гипертовушли қурол прототипларини яратишга жами ...\nфевраль куни АҚШнинг 2020-2022 йилларга мўлжалланган янги стратегияси эълон қилинди. Унда Россия ва Хитой таҳдидлар рўйхатида биринчи ўринга қўйилган. Ҳужжат ... Контрразведка ва хавфсизлик миллий маркази томонидан тузилган. «АҚШни нишонга олган ўйинчилар сони кўпаймоқда. Россия ва Хитой бутун дунёда ...\nшу қаторда тепада турган аёлни тузатиш вақти келди». Доналд Трамп АҚШнинг амалдаги президенти, бизнесмен, телеюлдуз. 73 ёшли республикачи. Президент ...\nАҚШнинг Марказий Осиёда фаоллашаётганидан жиддий хавотирга тушиб қолган. «Коммерсантъ» нашри Россия давлат тузилмаларидаги манбаларига таяниб ... оғриқли қабул қилинган. «Коммерсантъ» нашри суҳбатдошларидан бири АҚШ Давлат департаменти сайти чоп этилган стратегия тўлиқ эмаслиги, мазкур ...


Эктор Купернинг идиш-тавоқ ювиб кун кечиргани... Унинг ҳаётий хақиқатлари ҳақида (фото) » Ўзбекистон янгиликлари – Zamin.uz\nЭктор Купернинг идиш-тавоқ ювиб кун кечиргани... Унинг ҳаётий хақиқатлари ҳақида (фото)\nКасби: Футболчи, мураббий.\nТуғилган санаси: 1955 йил 16 ноябрь.\nТуғилган жойи: Санта-Фе, Аргентина.\nБўйи: 179 см.\nОилавий ҳолати: Уйланган, 3 та фарзанднинг отаси.\nФутбол бўйича мураббий Эктор Куперни "абадий иккинчи" деб аташади. Унинг жамоалари кўплаб финаллар қурбонига айланган. 2015-2018 йилларда аргентиналик Миср терма жамоасини бошқарган.\nЖаҳон чемпионати йўлланмаси қўлга киритилган бўлса-да, Африка кубоги финалида мағлуб бўлган.\nКупернинг бобоси XIX асрнинг охирларида Англиядан Аргентинага кўчиб келган. У янги мамлакатга жойлашди ва маҳаллий чарруис ҳиндулари оиласи аъзосига уйланди.\nКупер кичик Чабас шаҳрида туғилган. Экторнинг онаси эрта вафот этди, чақалоқ бир неча ойлик эди.\nОтаси жуда кўп ишларди, шунинг учун бола, доно ва ғамхўр бувисининг қаноти остида ўсди. Невараси эрта болаликдан бошлаб, тежамкорлиги ва аҳволига эътибор қаратгани аёлни ҳайратга солди. Уларнинг оиласи жуда камбағал яшаганлиги учун, бу муҳим эди. Бола ихтиёрида ягона ўйинчоқ - қариндошлардан меърос бўлиб ўтган автоулов модели бор эди. Кейинчалик отаси ҳам футбол тўпини сотиб олди.\nБувиси таълимни ҳаётида жуда муҳим деб ҳисобларди. Аммо Эктор оиланинг оғир молиявий аҳволига қараб, мактабни эрта тарк этиб, ишлашга мажбур бўлди.\nМеҳнат биографияси 9 ёшидан бошланган. Болакай аввалига ойналарни ювиб пул топарди, бироздан кейин банк курьери бўлиб ишлаган. Купер келажаги ҳақида ўйларкан, 30 ёшида ўрта таълим дастурини ўзлаштирган. Футболчилик фаолиятини якунлаб, мураббий ёки футбол журналисти бўлиб ишлаш керак эди. Бунинг учун ҳеч бўлмаса мактаб дастурини билиш зарур эди.\nЙиллар давомида Купернинг футболга бўлган муҳаббати ва қизиқиши ортиб борарди. Унга ўз қомати ёқмас эди, ўша узун бўйи-ю озғин эканлиги. Эктор бу камчиликларини чиройли ўйинлари билан тўлдиришга уринар, ҳаракат ва меҳнатдан тинмас, тажрибасини ошириш учун ўзидан ёши катталар билан футбол ўйнарди. Шунинг учун ўз тенгқурлари билан деярли тўп тепмаган.\nЭктор Буенос-Айрес шаҳрига бориб, шаҳарнинг бирорта клубида тўп тепишни орзу қиларди. Футболчига омад кулиб боқиб, отасининг дўсти, танишлари орқали йўл топиб берган. Купер 2 ҳафталик таътил олди ва "Феррокариль Оэсте" кўригидан ўтди. Аммо Купер 2 ҳафта эмас, балки 1 ой қолиб кетди. Оқибатда эса "Ферро" ёшлар клубига қабул қилинди.\nОчлик дамлари бошланган вақт келди, ёш футболчи овқатланиш ва ётоқхона учун ўзи пул тўлаши керак эди. Шунинг учун ресторанга идиш-товоқ ювишга ишга кирди. Кунига бир маҳал овқатланарди. Ресторандан, ишдан бўшатиб юборишганида, ўйлади-ки яшай олмайман, ўлиб қоламан деб. Уйга қайтиб кетишга қарор қилди. Клуб бошқарувидагилар, ҳимоячининг юқори салоҳиятини кўриб, қўйиб юборишни исташмади. Купер уйга эга бўлди ва 3 маҳал овқатланишга талон ҳам беришди. Бундан ташқари унчалик кўп бўлмаган стипендия ҳам ёзилди. Янги туғма истеъдод, тезлиги билан ажралиб турмади.\nУ қобилияти ва бош билан яҳши ўйнаши билан ажралиб турарди. Ҳатто "головастик" деб, лақаб ҳам қўйишган эди. "Ферро" клубида 10 йилдан кўпроқ вақт давомида 2 маротаба олтин медал олишда ёрдам берди. Шу билан биргаликда, терма жамоада 8 та учрашувда ҳам майдонга тушишга улгурди. 80 йиллар охирларида "Уракан" клуби шармандали тарзда элитани тарк этди. Купер шу клуб таркибига келиб қўшилади ва жамоа яна биринчи дивизионга қайтди.\nОрадан 5 йил ўтиб ушбу жамоа бош мураббийига айланди. Купернинг бош мураббий бўлган даврларида, "Уракан" кучсиз жамоа ҳисобланарди.\nКуперни иқтидорли мураббий деб гапира бошлашди. Кейинги мавсумда "Ланус" клуби мураббийи бўлди ва кутилмаганда КОНМEБОЛ кубогини қўлга киритди. Бу билан Эктор ўзининг кейинги фаолиятида катта қадамни ташлади - у Европага кетди.\nЕвропадаги мураббийлик фаолиятида, илк бошқаруви Испаниянинг "Мальорка" клуби бўлди. Ла Лигага чиққан жамоани, лигада сақлаб қолиш вазифаси, Куперга юклатилди. Аммо Купер кутилмаганда 5-ўринда мавсумни якунлади. "Мальорка" билан Кубок эгалари кубоги финалига ҳам чиқа олди. Бундан ташқари Испания суперкубогида ғолиблик ва Испания кубогида кумуш медал соҳибига айланди. Купер орадан икки йил ўтиб "Валенсия" бош мураббийига айланди. аргентиналик, тезлик ва техникавий тактикани биринчи ўринга қўйди, шунингдек ишончли ҳимояни ҳам ўрнатди.\nҒалабалари билан грандлар қаторида ҳисобланмаган жамоа, Эктор Купер орқали жамоани кучайтирмоқчи бўлди. "Барселона", "Лацио" ва бир қатор клубларни мағлуб этиб, Чемпионлар кубоги(Ҳозирги Чемпионлар Лигаси) финалигача қадар етиб борди. Шу тариқа Купер мухлисларнинг севимлисига айланди. Кейин Италияга йўл олди. Миланнинг "Интер" клуби билан мамлакатнинг кумуш медалига эга бўлди. 2003 йилнинг октябрь ойида "Брешия" билан баҳсда, дуранг натижа қайд этганидан сўнг ишдан бўшади.\nЯрим йилча ишсиз юрганидан сўнг, ночор аҳволга келиб улгурган собиқ клуби "Мальорка"дан бўлган таклифни қабул қилди. Оғир аҳволда натижаларга эриша олмади ва омадсизликлар бошланди. "Реал Бетис" клубида ишлади, "Парма"ни бошқарди, Грециянинг "Арис", Испаниянинг "Расинг", Туркиянинг "Ордуспор", Бирлашган Араб Амирлигининг "Ал-Васл" клубларини бошқарди ва бу орада ҳатто Грузия термасида ҳам фаолият олиб борди. Ниҳоят 2015 йилда Миср терма жамоасида ишлади.\n"Фиръавн"ларнинг бош мураббийи яна ўз салоҳиятини намойиш этди. Миср, Африка кубогинининг финалига чиқти. Марокаш ва Буркина-Фасони мағлуб этди. Финалда Камерун термасига ютқазиб қўйди.\nАммо мағлубият жамоа ва муҳлисларни кайфиятини синдириб ташламади. 28 йил деганда, 2018 йилги Жаҳон чемпионатига йўлланмани қўлга киритишди.\n"Ферро" клубидан қабул қилиб олган хонадон балконидан, ёш Купер соатлаб ўтириб тўғрисида чиройли қиз пайдо бўлишини кутар эди. Кейинроқ Синтия исмли қўшни қиз билан яқиндан танишди. Бой шифокорлар меъросхўри спортчига турмушга чиқишга рози бўлган. Никоҳ ҳаётлари давомида бузилмади ва Синтия учта фарзандни дунёга келтирди.\n2018 йилнинг 27 июнь куни Миср терма жамоаси билан битимни бекор қилишди. Ҳозирда миллий терма жамоамиз бош мураббийи лавозимида ишлаб келаётган Купер, асосий вазифа ЖЧга чиқиш эканлигини бот-бот такрорламоқда. Миср термасини ЖЧга олиб чиқишга ҳам улгурган.\nЭнди эса аргентиналик мутаҳассис Ўзбекистон термасини ҳам мундиал сари етаклаб чиқиб, ўзбек халқига ҳам ва ўзининг фаолиятига ҳам янги тарих саҳифаларини очишга уриниб кўради. Купернинг мақсад йўлида дуо қилиб, зафар ва қувончли ғалабаларни тилаб қоламиз.\nМураббийлик фаолиятида эришган ютуқлари:\n1994 - Аргентина чемпионати кумуш медал соҳиби.\n1996 - КОНМEБОЛ кубоги соҳиби.\n1998 - Испания суперкубоги ғолиби.\n1997/98 – Испания кубоги финалчиси.\n1998/1999 - Кубок эгалари кубоги финалчиси.\n1999 - Испания суперкубоги ғолиби.\n2000, 2001 - 2 карра Чемпионлар лигаси финалчиси.\n2002/03 - Италия "А" серияси кумуш медали соҳиби.\n2010 - Греция кубоги финалчиси.\n2017 - Африка кубоги финалчиси.\n1999 - Испанияда йил мураббийи.\n2000 – УEФАда йил мураббийи.\nЯнгиликлар » Ҳаёт тарзи » Эктор Купернинг идиш-тавоқ ювиб кун кечиргани... Унинг ҳаётий хақиқатлари ҳақида (фото)


Ўзбекистон ўсмирларни зарарли ахборотдан ҳимоя қилмоқчи\nЎзбекистонда ўсмирларни жисмоний ва аҳлоқий ривожланишига зарар етказувчи ахборотдан ҳимоя қилиш тўғрисидаги қонун лойиҳаси ишлаб чиқилди. Мазкур лойиҳа Ўзбекистон Матбуот ва ахборот агентлиги томонидан тайёрланган.\nМаълумотда айтилишича, қонун лойиҳасида зўравонлик, шафқатсизлик, гиёҳвандлик, порнография ва бошқа зарарли ахборотларни босма, аудио, видео ва электрон ўйинлар шаклида тарқатишга қарши кураш назарда тутилган.\nАйни пайтда қонун лойиҳаси экспертиза учун Ўзбекистон ҳукуматига топширилган. Шу йилнинг охиригача қонунни Ўзбекистон парламентига тақдим этиш режалаштирилмоқда.